Title: 1
Author: MKSR
Last saved by: budaj

Informácia
o plnení úloh vyplývajúcich z rozpracovania Programového vyhlásenia vlády SR na
podmienky Ministerstva kultúry SR za rok 2001.

1.
Zabezpečiť právo občana na kultúru, dostupnosť kultúry pre všetkých obyvateľov a vytváranie podmienok na tvorivú sebarealizáciu každého občana.
1.A.2. Vypracovať koncepciu výstavných siení "kunsthalle" na prezentáciu súčasného výtvarného umenia predovšetkým s využitím priestorov štátnych organizácií.
marec 2001 - gestor - SU
plnenie:

Návrh "Koncepcie rozvoja výtvarnej kultúry na Slovensku a z neho vyplývajúcich úloh pre MK SR " bol prerokovaný na Kolégiu ministra kultúry a po zapracovaní návrhov pripomienok a odporúčaní ho prerokovala porada vedenia. V rámci navrhnutej koncepcie vznikne v pôsobnosti Národného osvetového centra v Bratislave od 1. 1. 2002 organizačný útvar s názvom Dom umenia. Bude využívať výstavné priestory I.a II. poschodia. Tento útvar bude integrovať výstavnú sieň špecializovanú na súčasné vizuálne  umenia a dokumentačno-informačné pracovisko pre súčasné výtvarné umenie. Jeho poslaním a hlavnou činnosťou bude prezentovať prostredníctvom koncepčne pripravených výstavných projektov najrôznejšie podoby súčasného výtvarného umenia a zároveň cieľavedome zhromažďovať, ochraňovať, vedecky a odborne spracovávať, využívať , sprístupňovať a šíriť informácie a dokumenty v oblasti súčasného výtvarného umenia a architektúry. Výstavný plán bude predkladať riaditeľ Domu umenia na schválenie Dramaturgickej rade Domu umenia, ktorá bude mať štatút poradného orgánu GR NOC. Úloha bola splnená.

1.B.1. Spracovať analýzu súčasného stavu, možností a podmienok pri uspokojovaní kultúrnych záujmov a potrieb občanov v jednotlivých regiónoch.
október 2001 - gestor SKD v spolupráci so SU a SMK
plnenie:

Materiál "Dostupnosť kultúry a miestna kultúra z pohľadu občanov SR" vypracovalo Národné osvetové centrum ako záverečnú správu z výskumu. Úloha bola splnená.

Priebežné úlohy:

1.A.1. Podporovať rozvoj siete kín s dôrazom na činnosť filmových klubov a kín európskeho filmu   -  gestor:  SMA
plnenie:

Rozvoj kín európskeho filmu sa realizuje prostredníctvom fondu Rady Európy Eurimages, ktorého je SR riadnym členom a uhrádza z rozpočtu MK pravidelný ročný členský príspevok. V súčasnosti tento fond finančne podporuje kino Mladosť v Bratislave ako kino európskeho filmu a žiadosť o podporu z fondu podalo aj kino Tatra v Košiciach. Žiadosť bude prerokovaná radou fondu v prvom polroku 2002. V súvislosti s rozširovaním možností pre podporu siete kín MK začalo prípravy na vstup SR do európskeho programu Média Plus, ktorý je zameraný aj na podporu filmovej distribúcie a siete kín. Navrhovaný termín začlenenia SR do programu Média Plus je január 2003. Na rozvoj činnosti filmových klubov MK prispieva finančnými príspevkami na nákup práv pre distribúciu filmov vo filmových kluboch.  MK SR v záujme systémového riešenia podpory rozvoja siete kín  pripravilo a predložilo zákon o Slovenskom audiovizuálnom fonde, ktorý by mal vytvoriť disponibilné finančné zdroje aj pre podporu rozvoja technologickej základe kín na území SR, nakoľko v súčasnosti neexistujú nijaké možnosti prispievať zo štátneho rozpočtu na rozvoj kín. V záujme zlepšenia podmienok pre fungovanie siete kín MK v súvislosti s návrhom zákona o obecných daniach (predkladateľ MF) navrhlo, aby filmové predstavenia boli oslobodené od dane zo vstupného. Úloha bola v roku 2001 priebežne plnená, prechádza do roku 2002.

1.A.3. Vytvárať podmienky na lepšiu dostupnosť pôvodnej knižnej tvorby pre najširší okruh čitateľov, zabezpečiť podporu šírenia a podporu knižniciam na nákup novej knižnej tvorby.
gestor   - SU v spolupráci s SKD
plnenie:

MK SR vytváralo v sledovanom období v rámci  možností trvalé podmienky pre dostupnosť pôvodnej knižnej tvorby prostredníctvom štátnych podporných mechanizmov (ŠFK Pro Slovakia a komisií účelových transferov MK SR). Sekcia umenia iniciovala zvýšenie  účelových prostriedkov kapitoly kultúra v transfere umelecké časopisy a občianske a záujmové združenia. Napriek tomu narastá potreba, aby MK SR v ďalších rokoch plnilo úlohu, dosiahnuť postupne v ostatných transferoch dotýkajúcich sa literatúry, vo financovaní stav finančného pokrytia na úroveň roka 1995 a 1996. Účelový transfer umenovedná a umelecko-náučná literatúra po predchádzajúcom rokovaní s MF SR sa v zákone o ŠR na rok 2001 už realizuje. Úloha sa plní priebežne a prechádza do roku 2002.

2.
Rozvíjať kultúru v demokratickom prostredí, zachovávať a podporovať jej rozmanitosť, názorovú, inštitucionálnu a ekonomickú pluralitu v profesionálnej, neprofesionálnej štátnej a neštátnej sfére.

2.A.2. Pripraviť návrh na podporu pôvodnej skladateľskej tvorby a na jej šírenie.
február 2001 - gestor SU v spolupráci so SE
plnenie:

V súvislosti s pokračujúcou transformáciou Hudobného centra v návrhu rozpočtu pre rok 2001 bol znížený rozpočet inštitúcie  o 2 mil. korún, ktoré sú viazané na účelovom transfere MK SR. V súčasnosti je pôvodná skladateľská tvorba podporovaná prostredníctvom cielených domácich a medzinárodných hudobných festivalov cez NHC a udeľovaním grantov občianskym združeniam. V termíne 22.9.- 6.10. 2000 sa konal 36. ročník medzinárodného hudobného festivalu Bratislavské hudobné slávnosti, dramaturgia ktorého - vo väčšej miere ako v minulosti zaradila do programu uvedenie komorných aj orchestrálnych diel slovenských skladateľov ( z toho niektoré premiérovo), pričom ich interpretovali nielen domáci, ale aj renomovaní zahraniční umelci. Jednou z priorít roku 2000 bol festival Prehliadka novej skladateľskej tvorby, ktorý sa uskutočnil 11. - 18. novembra, na ktorom sa organizačne aj finančne s účasťou štátu podieľalo Hudobné centrum. Úloha sa v roku 2001  priebežne plnila a prechádza do roku 2002.

2.B.1. Vypracovať návrh projektu participácie kultúry na rozvoji cestovného ruchu.
september 2001 - gestor SKD v spolupráci so SU, SMA a SMK
plnenie:

MK SR vypracovalo materiál "Podiel kultúry na rozvoji cestovného ruchu", ktorý bol zaslaný MH SR a SACR. Úloha bola v roku 2001 splnená.

Priebežné úlohy:
2.B.2. Pripravovať aktuálne informačné výstupy o podmienkach a výsledkoch rozvoja kultúry národnostných menšín. gestor - SMK v spolupráci s OI
plnenie:

SMK vypracovala pre Úrad vlády: 7.2.2001 Vyhodnotenie realizácie opatrení v rámci I. etapy "Stratégia vlády SR na riešenie problémov rómskej národnostnej menšiny", 19.3.2001 Podklady k informácii o priebehu a výsledkoch Štokholmského medzinárodného fóra o uvedomení a humanite (Boj proti intolerancii),  26.3.2001 Stanovisko k Správe o priebežnom plnení Akčného plánu predchádzania všetkým formám diskriminácie rasizmu, xenofóbie, antisemitizmu a ostatným prejavom intolerancie na obdobie rokov 2000-2001, 23.5.2001 Informatívny materiál k hodnotiacej správe o výsledkoch rozvoja kultúry národnostných menšín v SR na rokovanie v Bruseli, 15.6.2001 Informačný bulletin (Nová téma v starej Európe)  z medzinárodnej konferencie  Súčasnosť a perspektívy kultúry národnostných menšín. V dňoch 12.- 13.novembra 2001 sa V Banskej Bystrici konala celoslovenská konferencia (Perspektívy rozvoja rómskej kultúry na Slovensku na prahu 3.tisícročia), ktorá nadväzovala na seminár z roku 2000 "Súčasnosť a perspektívy kultúry nár. menšín". Rómska konferencia vyhodnotila:
1. Stratégiu vlády SR na riešenie problémov rómskej menšiny I.a II.etapy  a stanovila zámery a ciele v oblasti kultúry v budúcnosti z aspektu pomoci EÚ a jej finančných fondov.
2. Konkrétne skúsenosti skultúrnenia spôsobu života rómskej nár. menšiny.
3. Podiel činnosti vzdelávacích inštitúcií na rozvoji rómskej kultúry.
4. Poznatky o súčasnom stave realizovania kultúrnych podujatí určených pre rómsku komunitu i heterogénne cieľové skupiny.
5. Výsledky práce členov rómskej jazykovej komisie na príprave Rómsko-slovenského slovníka.
6. Prínos divadelníctva na uchovávaní kontinuity rozvoja kultúry a tradícií.
Úloha bola v roku 2001 priebežne plnená a prechádza do roku 2002.

2.B.7. Podporovať aktivity neprofesionálnych umelcov, umeleckých súborov, telies a občianskych združení a s maximálnym možným vylúčení iných vplyvov okrem odborných; utvoriť priestor na prejav ich žánrovej a druhovej rozmanitosti.
gestor - SU v spolupráci so SKD, SMK a SE
plnenie:

MK SR vytvorilo nezávislé odborné komisie, ktoré rozhodujú o udelení finančných prostriedkov z účelových transferov MK SR a komisií ŠFK Pro Slovakia. Zloženie komisií vzniklo z návrhov predstaviteľov jednotlivých občianskych združení. Kritériom výberu bola odbornosť a kredit osobností, rôznorodé profesijné zameranie ako aj občiansky postoj  v komisiách sú zastúpené rôzne názorové skupiny. Vyhlasovanie grantov je transparentné, členovia komisií ako aj ich rozhodnutia sú zverejňované. Podľa možností rozpočtu rezortu sa zvyšujú sumy rozdeľované v jednotlivých komisiách transferov  predovšetkým v komisii účelového transferu občianske združenia ( na rok 2001 o 6,5 mil. Sk) a účelového transferu umelecké časopisy (na rok 2001 o 4 mil. Sk.). Pre rok 2000 iniciovala sekcia umenia zmenu Zásad MK SR pre poskytovanie a vyúčtovanie finančných dotácii poskytovaných  z účelových prostriedkov rozpočtovej kapitoly MK SR na kultúrne aktivity občianskym združeniam, nadáciám a  záujmovým združeniam právnických osôb /možnosť požiadať o financovanie režijných nákladov u združení s celoslovenskou pôsobnosťou/, inováciu formulárov s cieľom zabezpečenia transparentnejšieho a odbornejšieho posudzovanie žiadostí. Pre rok 2001 boli vypracované nové Organizačné a rokovacie poriadky pre jednotlivé komisie ÚT, s cieľom zohľadnenia zámerov akčného plánu boja proti korupcii a priority za jednotlivé komisie ÚT MK SR. Na návrh SU vznikla nová komisia ÚT pre rok 2001- komisia pre  umenovednú a umelecko-náučnú literatúru. Úloha bola v roku 2001 priebežne plnená a prechádza do roku 2002.

3.
Zabezpečiť podmienky na slobodu umeleckej tvorby a vedeckého výskumu a právo na šírenie ich výsledkov.

3.A.3 Vytvoriť projekt na spôsob výberového konania a hodnotenia rezortných výskumných úloh a zabezpečiť jeho realizáciu.
december 2001 - gestor SKD v spolupráci so SU, SMK a SE
plnenie:

MŠ SR vypracovalo materiál "Koncepcia štátnej vednej a technickej politiky do roku 2005", ktorý vláda SR schválila. Predmetný materiál je prierezový a stanovené úlohy rieši komplexne pre všetky rezorty, vrátane rezortu kultúry. Úloha je neaktuálna.
Priebežné úlohy:
3.A.1. Vypracovať návrh zásad politiky rezortu v oblasti výskumu a návrh jeho priorít ako podklad na vypísanie výskumných úloh.
gestor - SKD
plnenie:

Zásady politiky rezortu v oblasti výskumu a vývoja boli spracované v "Koncepcii výskumu a vývoja v rezorte kultúry na roky 2001-2005".  MK SR nebude vypisovať výskumné úlohy. Vypisovanie výskumných úloh pre udeľovanie grantov je plne v kompetencii MŠ SR a ním zriadenej Agentúry pre rozvoj vedy a techniky. Organizácie rezortu kultúry sa môžu tiež uchádzať o získanie grantov v rámci štátnych programov, podprogramov a úloh.
Úloha  bola splnená.

3.B.1. Vytvoriť podmienky na konštituovanie odborného pracoviska pre výskum v rezorte kultúry. gestor - SKD v spolupráci so SU, SMK a SE
plnenie:

Podmienky na konštituovanie odborného pracoviska pre výskum v rezorte kultúry boli v roku 2001 vytvorené v Národnom osvetovom centre. Konkrétne podmienky sa však ešte budú modifikovať v rámci Národného osvetového centra v roku 2002. Úloha bola splnená.

3.B.2. Vytvoriť podmienky na dokumentáciu, zber informácií a výskum súčasného výtv. umenia v podobe špec. organizácie (Inštitút výtvarného umenia).
gestor - SU v spolupráci s SLP a SE
plnenie:

Zmenou a doplnením zriaďovacej listiny Národného osvetového centra  od 1.1.2002 vznikne v rámci NOC organizačný útvar s názvom Dom umenia. Tento útvar bude zabezpečovať okrem výstavnej činnosti aj dokumentačno-informačné pracovisko pre súčasné výtvarné umenie. Jeho poslaním a hlavnou činnosťou bude prezentovať prostredníctvom koncepčne pripravených výstavných projektov najrôznejšie podoby súčasného výtvarného umenia a zároveň cieľavedome zhromažďovať, ochraňovať, vedecky a odborne spracovávať, využívať , sprístupňovať a šíriť informácie a dokumenty v oblasti súčasného výtvarného umenia a architektúry. Úloha bola splnená.

3.B.4. Pokračovať vo výskumnom a prezentačnom projekte Dejiny slov. výtvarného umenia a Encyklopédia slov. výtvarného umenia.
gestor - SKD
plnenie:

Vzhľadom na mimoriadnu odbornú ale aj finančnú náročnosť projektu Dejiny slovenského výtvarného umenia, vedenie SNG prehodnotilo pôvodný časový harmonogram prípravy a finalizácie jednotlivých výstupov. Zostavením publikácie a prípravou výstavy "Gotika" bol poverený Mgr. Dušan Buran, ktorý pripravil koncepciu projektu a doplnil autorský kolektív o renomovaných bádateľov zo Slovenska i zo zahraničia. V roku 2001 pokračoval poverený autorský kolektív v práci na príprave publikácie a výstavy, ktorej cieľom je prezentovať korpus významných umeleckých pamiatok - architektúry, sochárstva, maliarstva a úžitkového umenia v období gotiky. V súvislosti s jednotlivými témami prebiehajú doplňujúce výskumy, zostavujú sa predbežné súpisy exponátov a materiálu do obrazovej časti publikácie, prebiehajú konzultácie a cizelovanie štruktúry projektu. Pripravuje sa harmonogram prác v teréne (fotografovanie, výpožičky, atď.). Plánovaný termín otvorenia výstavy a vydania publikácie je rok 2003. Poverená editorka Doc. PhDr. Dana Bořutová, CSc. pripravila koncepciu a zostavila autorský kolektív ďalšieho výstupu cyklu Dejiny slovenského výtvarného umenia, plánovaný termín otvorenia výstavy a vydania publikácie je rok 2005.Z prostriedkov v rámci trilaterálnej spolupráce bola realizovaná príprava a výroba CD-ROM "Lux in Tenebris, Barok na Slovensku a jeho stredoeurópsky kontext". Úloha pre rok 2001 bola splnená, prechádza na roky 2002-2005.

4.
Vytvoriť podmienky na viaczdrojové financovanie kultúry v rámci štátneho, samosprávneho a súkromného sektora.

4.A.3. Pripraviť návrh systému a vypracovať komplex opatrení finančnej podpory kultúry.
(nová úloha po zlúčení pôvodných úloh v bode 4.A.3 a 4.A.4)
gestor - SU v spolupráci so SE, SKD, SMA, SMK, SMS
plnenie:

Úloha sa vzťahuje na tvorbu podmienok viaczdrojového financovania v rámci štátneho, samosprávneho a súkromného sektora a bola viazaná na postup reformy verejnej správy. Plnila sa prostredníctvom čiastkových výstupov z niektorých materiálov (napr.Viaczdrojové financovanie kultúry  december 2000 a Princípy financovania kultúry  apríl 2001), ktoré slúžili ako podklad pri transformácii grantového systému (Pro Slovakia), rozpočtu na rok 2002, Zásad financovania kultúrnych organizácií v pôsobnosti samosprávy a pod. Časový posun rozhodnutí súvisiacich s reformou, posun celoplošného zavedenia programového financovania, schvaľovania zákona o zrušení štátnych fondov,  ako aj nové koncepčné materiály (Návrh reformy daní a pod.) spôsobili posun plnenia tejto úlohy ako celku. Neustály vývoj podmienok v rámci transformácie celej ekonomiky (vrátane daňovej oblasti) ako aj nepriaznivá ekonomická situácia odvetvia kultúry neumožňujú navrhnúť systémové riešenie a vypracovať na základe neho komplex opatrení. Úloha nebola v roku 2001 splnená, jej plnenie bude pokračovať  v roku 2002.

4.A.5. Spracovať osobitný projekt viaczdrojového získavania finančných prostriedkov pre oblasť pamiatok zo štátneho rozpočtu, z rozpočtov miestnych samospráv a iných zdrojov.
december 2001 - gestor SKD v spolupráci so SE
plnenie:
Tézy nového modelu viaczdrojového financovania starostlivosti o pamiatkový fond boli spracované v marci 2001. Materiál bol na základe analýzy súčasného legislatívneho a ekonomického stavu v danej oblasti a porovnávacej štúdie so systémami verejnej podpory pamiatok v európskych trhových a tranzitívnych ekonomikách rozpracovaný ako projekt nového modelu. Projekt po jeho oponentúre poslúži na prípravu systému komplexnej stratégie verejnej podpory starostlivosti o pamiatkový fond a postupnej realizácie navrhnutých opatrení a nástrojov. Príprava stratégie vyžaduje úzku spoluprácu so zainteresovanými rezortmi a expertmi v danej oblasti. Úloha bola v roku 2001 priebežne  plnená, prechádza na rok 2002.

4.A.6. Vypracovať projekt na vytvorenie finančného fondu na obnovu kultúrnych pamiatok.
december 2001 - gestor SKD v spolupráci so SE
plnenie:

Vytvorenie osobitného finančného fondu neumožňuje uznesenie vlády č. 805/2000, ktoré nepripúšťa žiadne nové finančné nároky na štátny rozpočet v roku 20002. S vytvorením centrálneho fondu revolvingového typu (poskytovanie príspevkov prostredníctvom zvýhodnených úverov) sa v projekte nového modelu viaczdrojového financovania počíta ako s jedným zo základných nástrojov navrhovaného systému verejnej podpory starostlivosti o pamiatkový fond. Záujmy ochrany pamiatok sa uplatňujú v zákone o ochrane pamiatkového fondu. Niektoré záujmy boli tiež premietnuté do novely stavebného zákona a najmä do novely trestného zákona. Vypracovaný je projekt viaczdrojového financovania záchrany pamiatkového fondu, kde sa navrhujú aj nároky na úpravy daňového systému v oblasti priamych a nepriamych daní. Úloha bola priebežne plnená, plnenie bude pokračovať aj v roku 2002.

4.B.3. Vytvoriť podmienky na zriadenie fondu na podporu kinematografie a audiovizuálnej kultúry. november  2001 - gestor SMA v spolupráci so SLP
plnenie:

MK SR vypracovalo legislatívne podmienky na zriadenie fondu vo forme návrhu zákona o Slovenskom audiovizuálnom fonde. Návrh zákona bol predmetom osobitného rokovania zástupcov MK SR s predstaviteľmi desiatich profesijných združení v oblasti audiovízie. Návrh zákona bol dňa 8. 1. 2002 prerokovaný v Legislatívnej rade vlády SR, ktorá návrh zákona vrátila na dopracovanie. Úloha na rok 2001 bola priebežne plnená, prechádza na rok 2002. 

Priebežné úlohy:
4.B.2. Zabezpečiť zber a vyhodnotenie údajov o stave financovania kultúry.
ročne - gestor SU v spolupráci so SKD
plnenie:

Úloha sa vzťahuje na tvorbu podmienok viaczdrojového financovania v rámci štátneho, samosprávneho a súkromného sektora. V r. 2001 sa plnila prostredníctvom zberu údajov do materiálu sekcie umenia Princípy financovania kultúry na roky 2002 ako aj z  podkladových a výstupných materiálov k Národnej správe o kultúrnej politike, Zásad financovania organizácií v pôsobnosti samosprávy a prípravy podkladov pre reformu verejnej správy. Samostatný komplexný hodnotiaci materiál však spracovaný nebol. 
Úloha čiastočne splnená a prechádza na rok 2002.

4.B.5. Uskutočniť legislatívne iniciatívy na zabezpečenie viaczdrojového financovania kultúry. gestor - SLP v spolupráci so SU, SKD, SE
plnenie:
Zákon č. 416/2001 Z.z. o prechode niektorých pôsobností z orgánov štátnej správy na vyššie územné celky alebo obce v čl. XV až XVIII, ktoré vypracovalo MK SR, utvoril podmienky na viaczdrojové financovanie divadiel, múzeí a galérií, knižníc a osvetových zariadení (z prostriedkov VÚC a obcí za podporného mechanizmu zo štátneho rozpočtu). 
Problematiku rieši aj návrh zákona o Slovenskom audiovizuálnom fonde a o zmene a doplnení zákona č. 1/1996 Z. z. o audiovízii v znení neskorších predpisov a novela zákona č. 213/1997 Z. z. o neziskových organizáciách poskytujúcich všeobecne prospešné služby. (gestor MK SR), na ktorom sa podieľalo aj MK SR. Úloha bola v roku 2001 splnená.

5.
Prehodnotiť súčasné právne predpisy a vytvoriť vhodné legislatívne prostredie na rozvoj kultúry a ochranu jej hodnôt.

5.A.9. Pripraviť návrh zákona o Slovenskom rozhlase.
marec 2001 - gestor SMA v spolupráci s SLP
plnenie:

Návrh zákona o Slovenskom rozhlase predložilo po medzirezortnom pripomienkovaní ministerstvo kultúry na rokovanie vlády. Materiál bol pod č. 2241 zaradený na rokovanie vlády 4.4.2001 a následne na rokovanie vlády 11.4.2001. Predložený návrh vláda schválila s pripomienkami uznesením č. 307/2001. Do parlamentnej tlače bol návrh zákona vyžiadaný 11.4.2001 a bol zaradený na program 48. schôdze NR SR. Po prerokovaní návrhu vo výboroch NR a na základe spoločnej správy výborov prijala NR SR dňa 18.5.2001 uznesenie, ktorým sa upravil program 48. schôdze a predmetný návrh bol odložený na rokovanie júnovej schôdze NR SR. Návrh zákona prerokovali a ukončili k nemu rozpravu tieto výbory Národnej rady SR - výbor pre financie, rozpočet a menu (prijal odporúčajúce uznesenie), výbor pre hospodárstvo, privatizáciu a podnikanie (prijal odporúčajúce uznesenie), výbor pre ľudské práva a národnosti (neprijal uznesenie), ústavnoprávny výbor (prijal uznesenie s pozmeňujúcimi návrhmi). Gestorský výbor pre kultúru a médiá neukončil rokovanie o predmetnom návrhu ani nevypracoval spoločnú správu výborov a uznesením č. 278 z 12.6.2001 odporučil Národnej rade SR odložiť rokovanie o dopracovanom vládnom návrhu zákona o Slovenskom rozhlase na schôdzu NR SR, ktorá sa uskutoční v októbri 2001. Národná rada prijala odporúčanie gestorského výboru a rozhodla o odložení rokovania 
o predmetnom návrhu na októbrovú schôdzu NR. Návrh zákona v druhom čítaní prerokovali určené výbory NR SR a gestorský výbor k nemu schválil spoločnú správu, v ktorej odporučil plénu NR SR prijať šesť pozmeňujúcich návrhov predložených odborom legislatívy a aproximácie práva NR SR a osvojených poslancami výborov. Zároveň výbor v spoločnej správe odporučil Národnej rade SR nepokračovať v rokovaní o vládnom návrhu zákona o Slovenskom rozhlase. Národná rada SR na októbrovej schôdzi dňa 7. novembra 2001 otvorila bod rokovania o návrhu zákona o SRo. Návrh zákona odôvodnil minister kultúry a spoločnú správu výborov predniesol ako poverený spravodajca poslanec F. Mikloško. Vzhľadom na to, že spoločná správa obsahovala návrh nepokračovať v rokovaní o návrhu zákona, predsedajúci schôdze NR SR dal v zmysle rokovacieho poriadku NR SR bez rozpravy hlasovať o tomto návrhu gestorského výboru. Na hlasovaní sa prezentovalo 96 poslancov, za návrh hlasovalo 75, proti návrhu hlasovalo 15 a hlasovania sa zdržali šiesti poslanci. Návrh gestorského výboru NR SR schválila a rozhodla nepokračovať v rokovaní o návrhu zákona o Slovenskom rozhlase. Úloha bola zo strany MK SR splnená.

5.A.10. Pripraviť návrh zákona o Slovenskej televízii.
marec 2001 - gestor SMA v spolupráci s SLP
plnenie:
Návrh zákona o Slovenskej televízii predložilo po medzirezortnom pripomienkovaní ministerstvo kultúry na rokovanie vlády. Materiál bol pod č. 2241 zaradený na rokovanie vlády 4.4.2001 a následne na rokovanie vlády 11.4.2001. Predložený návrh vláda schválila s pripomienkami uznesením č. 307/2001. Do parlamentnej tlače bol návrh zákona vyžiadaný 11.4.2001 a bol zaradený na program 48. schôdze NR SR. Po prerokovaní návrhu vo výboroch NR a na základe spoločnej správy výborov prijala NR SR dňa 18.5.2001 uznesenie, ktorým sa upravil program 48. schôdze a predmetný návrh bol odložený na rokovanie júnovej schôdze NR SR. Návrh zákona prerokovali a ukončili k nemu rozpravu tieto výbory Národnej rady SR - výbor pre financie, rozpočet a menu (prijal odporúčajúce uznesenie), výbor pre hospodárstvo, privatizáciu a podnikanie (prijal odporúčajúce uznesenie), výbor pre ľudské práva a národnosti (neprijal uznesenie), ústavnoprávny výbor (prijal uznesenie s pozmeňujúcimi návrhmi). Gestorský výbor pre kultúru a médiá neukončil rokovanie o predmetnom návrhu ani nevypracoval spoločnú správu výborov a uznesením č. 278 z 12.6.2001 odporučil Národnej rade SR odložiť rokovanie o dopracovanom vládnom návrhu zákona o Slovenskej televízii na schôdzu NR SR, ktorá sa uskutočnila v októbri 2001. Národná rada prijala odporúčanie gestorského výboru a rozhodla o odložení rokovania 
o predmetnom návrhu na októbrovú schôdzu NR. Návrh zákona v druhom čítaní prerokovali určené výbory NR SR a gestorský výbor k nemu schválil spoločnú správu, v ktorej odporučil plénu NR SR prijať šesť pozmeňujúcich návrhov predložených odborom legislatívy a aproximácie práva NR SR a osvojených poslancami výborov. Zároveň výbor v spoločnej správe odporučil Národnej rade SR nepokračovať v rokovaní o vládnom návrhu zákona o Slovenskej televízii. Národná rada SR na októbrovej schôdzi dňa 7. novembra 2001 otvorila bod rokovania o návrhu zákona o STV. Návrh zákona odôvodnil minister kultúry a spoločnú správu výborov predniesol ako poverený spravodajca poslanec F. Mikloško. Vzhľadom na to, že spoločná správa obsahovala návrh nepokračovať v rokovaní o návrhu zákona, predsedajúci schôdze NR SR dal v zmysle rokovacieho poriadku NR SR bez rozpravy hlasovať o tomto návrhu gestorského výboru. Na hlasovaní sa prezentovalo 96 poslancov, za návrh hlasovalo 75, proti návrhu hlasovalo 15 a hlasovania sa zdržali šiesti poslanci. Návrh gestorského výboru NR SR schválila a rozhodla nepokračovať v rokovaní o návrhu zákona o Slovenskej televízii. Úloha bola zo strany MK SR  splnená.

5.A.7. Pripraviť návrh zákona o ochrane pamiatkového fondu.
jún 2001 - gestor SKD v spolupráci s SLP
plnenie:

Zákon o ochrane pamiatkového fondu Národná rada Slovenskej republiky schválila 19. 12. 2001. Zákon nadobúda účinnosť 1. 4. 2002. Úloha  bola v roku 2001 splnená.

5.A.17. Vypracovať vykonávacie predpisy k zákonu o ochrane pamiatkového fondu.
jún 2001 - gestor SKD v spolupráci s CO a SLP
plnenie:

Odbor pamiatkovej starostlivosti vypracoval k návrhu zákona o ochrane pamiatkového fondu vyhlášky:
1. o vykonávaní reštaurátorských prác a o reštaurátorskej dokumentácii,
2. o podmienkach získavania osobitnej odbornej spôsobilosti na vykonávanie pamiatkového výskumu a o dokumentácii pamiatkového výskumu. Úloha bola v roku 2001 čiastočne plnená, prechádza do roku 2002 v nadväznosti na schválenie zákona o ochrane pamiatkového fondu.

5.A.20. pripraviť návrh zákona, ktorým sa mení a dopĺňa zákon NR SR č. 13/1993 Z. z. o umeleckých fondoch v znení zákona NR SR č. 283/1997 Z. z..
október 2001 - gestor SU v spolupráci s SLP
plnenie:

V prvej etape MK SR porovnalo ustanovenia platného zákona s pripomienkami občianskych združení, ktoré pôsobia v oblasti umeleckej činnosti, umeleckých fondov a ochranných autorských organizácií k platnému zákonu, ako aj k štatútom jednotlivých fondov. Na základe vykonania komparatívnej analýzy pripravilo MK SR po prerokovaní v pracovnej skupine a v spolupráci s uvedenými zainteresovanými subjektmi návrh textu novely zákona. Na základe záverov sa v rámci pracovných stretnutí predstaviteľov umeleckých fondov s vedením MK SR stala prioritnou požiadavka urýchleného vypracovania nových návrhov štatútov umeleckých fondov doplnených o časti nevyhnutné na fungovanie verejnoprávnych inštitúcií. Prijatím nových, v zmysle dohovoru zmenených, štatútov umeleckých fondov sa odstránia kritizované nedostatky v praxi umeleckých fondov a tým aj naliehavosť potreby novely platného zákona, upraví sa aj hospodárenie fondov na základe elementárnych princípov, na ktorých sú založené všetky verejnoprávne inštitúcie fondového typu financované z verejných zdrojov. Fondy zapracujú aj povinnosť zverejňovania dokumentov o svojej činnosti, čo stransparentní používanie finančných prostriedkov fondu a hospodárenie s majetkom. Ministerstvo kultúry SR prijalo argumenty predstaviteľov umeleckých fondov smerujúce proti novelizácii zákona. Uvedením štatútov umeleckých fondov do súladu so zákonom, zmenami a doplnením absentujúcich častí v štatútoch jednotlivých fondov sa odstránia tie nedostatky, ktoré vznikli uplatňovaním súčasnej podoby štatútov v praxi. Týmto sa zároveň vyrieši aj účel novelizácie zákona č. 13/1993 Z.z. o umeleckých fondoch v znení zákona č. 283/1997 Z.z.  Z tohto dôvodu predložilo MK SR návrh na zrušenie tejto úlohy v Legislatívnom pláne vlády na rok 2001. Úloha neaktuálna.

5.A.5. Pripraviť návrh zákona, ktorým sa mení a dopĺňa zákon NR SR č.212/1995 Z.z. o koncesionárskych poplatkoch a o zmene zákona SNR č.468/1991 Zb.
november 2001 - gestor SMA v spolupráci s SLP
plnenie:

MK SR vypracovalo návrh vecného riešenia problematiky finančného zabezpečenia televíznej a rozhlasovej programovej služby vo verejnom záujme (koncesionárske poplatky). Na príprave návrhu MK SR spolupracovalo so Slovenskou televíziou, Slovenským rozhlasom a s Ministerstvom financií SR. Výsledkom bol spoločný materiál MK  SR a MF SR. Bol  predložený na medzirezortné pripomienkovanie a následne na rokovanie vlády ako vecné východisko pre legislatívne riešenie problematiky koncesionárskych poplatkov. Úloha bola v roku 2001 čiastočne splnená, prechádza na rok 2002.

5.A.15. Pripraviť návrh zákona, ktorým sa mení a dopĺňa zákon č.115/1998 Z.z. o múzeách a galériách a o ochrane predmetov múzejnej hodnoty a galerijnej hodnoty.
december 2001 - gestor SKD v spolupráci s SLP
plnenie:

Zákon č. 387/2001 Z. z., ktorým sa mení a dopĺňa zákon č. 115/1998 Z. Z., o múzeách a galériách a o ochrane predmetov múzejnej a galerijnej hodnoty a o doplnení zákona SNR č. 563/1991 Zb. o účtovníctve v znení neskorších predpisov nadobudol účinnosť dňom 1.10.2001.  Úloha bola splnená.

5.A.18. Pripraviť návrh metodiky na kategorizáciu zbierok štátnych múzeí a galérií.
december 2001 - gestor SKD
plnenie:
V nadväznosti na prijatie novely zákona č. 115/1998 Z.z. o múzeách a galériách a o ochrane predmetov múzejnej hodnoty a galerijnej hodnoty sa mení zaraďovanie zbierkových predmetov. Nebudú existovať 3 kategórie ale len 2 kategórie. V tejto súvislosti sa pracuje na príprave metodiky. Úloha v roku 2001 bola priebežne plnená a prechádza na rok 2002.

5.A.19. Pripraviť návrh zákona o štatúte umelca.
december 2001 - gestor SU v spolupráci s SLP
plnenie:

Pri tvorbe legislatívneho plánu vlády na rok 2001 sa na porade vedenia MK SR prijalo rozhodnutie nepredložiť do plánu tvorbu nového zákona  (bol pôvodne navrhovaný do výhľadového plánu vlády na roky 1999 - 2003), ale pripravovať podkladové materiály smerujúce k definovaniu postavenia umelca a následne posúdiť schopnosť vytvoriť na ich základe novú legislatívnu normu. V týchto intenciách sa zástupcovia MK SR ako členovia pracovnej skupiny vytvorenej pre tento účel zúčastnili na kongrese Podmienky pre tvorivých umelcov (marec 2001), neskôr sa prieskum tejto oblasti  stal súčasťou prác na Národnej správe o kultúrnej politike. Zároveň MK SR participuje formou legislatívnej spolupráce na  návrhoch zmien niektorých zákonov a právnych úprav s cieľom zlepšiť postavenie umelca 
v spoločnosti. Úloha je neaktuálna.

5.A.25. Pripraviť novelu zákona č. 4/1958 Zb. o ÚĽUV-e.
december 2001 - gestor SKD v spolupráci s SLP
plnenie:

Vzhľadom k tomu, že sa očakávala možnosť zmeny právnej formy a vlastníckych vzťahov k ÚĽUV-u na základe Transformačného zákona, uvažovalo sa o možnosti zrušenia zákona č. 4/58 Zb. bez náhrady. Transformačný zákon však neumožňuje transformáciu organizácií zriadených zo zákona, preto bude nevyhnutné zákon č. 4/58 Zb. novelizovať. Ministerstvo kultúry SR zaradilo návrh novely zákona č. 4/58 Zb. do Plánu legislatívnych úloh vlády SR na máj v r. 2002. Úloha na rok 2001 bola čiastočne splnená, prechádza do roku 2002.

5.B.1. Doriešiť s LITA spôsob realizácie autorského zákona vo vzťahu k povinnosti uhrádzať ochrannej organizácii autorskej poplatky za výpožičky knižníc.
december 2001 - gestor SLP v spolupráci s SKD
plnenie:

V dňoch 4.júla a 18.októbra 2001 sa uskutočnili porady k problematike uhrádzania odmien autorom za použitie diel vypožičiavaním v knižniciach. Na poradách sa zúčastnili zástupcovia LITA, knižníc, SLP MK SR , SKD MK SR, ako aj zástupcovia MF SR, MŠ SR, MV SR, MZ SR, MPSV a R SR a MP SR.
Závery z uskutočnených porád:
- hľadať optimálny spôsob uhrádzania poplatkov tak s pohľadu LITA, ako aj z pohľadu technickej náročnosti a nárokov na pracovné sily pre knižnice, 
- preveriť možnosť zastúpenia všetkých knižníc MK SR pri uplatňovaní si nárokov na štátny rozpočet (myslí sa tým št. rozpočet na r. 2003 a následne),
- vypracovať informatívny materiál obsahujúci aj návrhy na riešenia predmetnej problematiky, a to v spolupráci s MF SR a s knižnicami, 
- požiadavka spolupráce zást. MK SR (OMGaK,SE,SLP) a zást. knižníc pri každoročnom vyčísľovaní nárokov knižníc na štátny rozpočet. Úloha bola priebežne plnená a prechádza do roku 2002.

Priebežné úlohy:

5.A.13. Pripraviť iniciatívne návrhy smerujúce k podpore výtvarných umelcov, architektov a dizajnérov a predložiť ich Ministerstvu životného prostredia SR s návrhom na ich zapracovanie do nového stavebného zákona.
gestor SU v spolupráci s SLP a SKD
plnenie:

Sekcia umenia dokončuje materiál, ktorý je porovnaním obdobných legislatívnych úprav v krajinách Európskej únie, riešiacich povinnosť stavebníka verejnej stavby investovať z jej rozpočtu do výtvarných a dizajnérskych úprav interiérov. Existujú rôzne riešenia - % z celkového rozpočtu, odpustenie DPH z obstarávacej ceny diela, ktoré sa stáva súčasťou stavby a pod. Komparácia by mala slúžiť ako podklad k vypracovaniu najvhodnejšiemu variantu legislatívnej úpravy Stavebného zákona platného v SR. V súčasnosti MŽP SR ako vecne príslušný ÚOŠS pripravuje legislatívny zámer nového Stavebného zákona, kde sa oddelí územné plánovanie od iných ustanovení Stavebného zákona. MK SR vstúpi do prípravy tejto legislatívnej iniciatívy a bude presadzovať tieto ustanovenia. Na úlohe sa priebežne pracuje a prechádza do roku 2002.

5.A.16. Zabezpečiť kompatibilitu právnych predpisov z oblasti kultúry s legislatívou EÚ.
gestor - SMS v spolupráci s SLP
plnenie:

Kompatibilitu právnych noriem SR s legislatívou EÚ v oblasti kultúry bola v roku 2001 priebežne zabezpečovaná a úlohy v tejto oblasti boli splnené. Úloha bola v roku 2001 splnená, prechádza do roku 2002.

5.B.2. Aktualizovať štátne štatistické výkazy z oblasti kultúry.
gestor - OI v spolupráci s SMA, SKD, SU, SMK 
plnenie:

Štatistické výkazy na rok 2002 za oblasť kultúry boli aktualizované a po zapracovaní pripomienok ŠÚ SR boli schválené na rokovaní Slovenskej štatistickej rady dňa 6.11.2001. Celkový počet výkazov na rok 2002 je 17 - boli doplnené dva nové výkazy. Ročný výkaz o činnosti organizátora verejných podujatí v oblasti profesionálnej hudobnej kultúry.  Ročný výkaz o podujatiach v oblasti profesionálnej divadelnej kultúry. Úloha je splnená.

5.B.3. Spracovať návrhy zlaďovania záujmov ochrany pamiatok s právnymi predpismi v oblasti stavebníctva, daní, nadácií a pod.
gestor - SKD v spolupráci s SLP
plnenie:

Záujmy ochrany pamiatok sa uplatňujú najmä v zákone o ochrane pamiatkového fondu. Niektoré záujmy boli premietnuté do novely stavebného zákona a najmä do novely trestného zákona. Vypracovaný je projekt viaczdrojového financovania záchrany pamiatkového fondu, kde sa navrhujú aj nároky na úpravy daňového systému v oblasti priamych a nepriamych daní. Úloha bola v roku 2001 priebežne plnená a prechádza do roku 2002.

6.
Obnoviť dialóg s kultúrnou obcou a rozšíriť spoluprácu s umeleckými a stavovskými organizáciami a s tretím sektorom.

Priebežné úlohy:

6.B.1. Vytvoriť podmienky na sústavnú spoluprácu so všetkými občianskymi a profesijnými združeniami z jednotlivých oblastí kultúry a obnoviť s nimi dialóg.
gestor - SU, SKD, SMK a SMS
plnenie:

Vo všetkých oblastiach umenia sa kontakty s občianskymi združeniami zintenzívnili najmä spolupráca na koncepčných otázkach, príprava podmienok pre rozvoj a ochranu kultúrnych hodnôt, predovšetkým v oblasti legislatívy  a obnovenie princípov jasne definovaného a prehľadného rozdeľovania finančných prostriedkov zo štátneho rozpočtu. V oblasti podpory občianskych  združení, nadácií a neziskových organizácií z účelových prostriedkov MK SR môžeme skonštatovať, že oproti r. 1999 došlo v roku 2000 k navýšeniu finančných prostriedkov o 10 mil. Sk a v roku 2001 ešte o 6,5 mil. Sk, čo umožnilo výraznejšie podporiť aktivity umeleckých a profesijných združení z oblasti umenia. Úloha pre rok 2001 bola splnená a prechádza do roku 2002.

6.B.3. Zabezpečiť zastúpenie občianskych a profesijných združení ako i zástupcov tretieho sektora v poradných orgánoch MK SR a v odborných komisiách ŠFK Pro Slovakia.
gestor - SKD, SU, SMK, SMS, SE, ŠFK Pro Slovakia
plnenie:

MK SR obnovilo dialóg s kultúrnou obcou, v rámci  ktorého najmä rozšírilo spoluprácu s umeleckými a stavovskými organizáciami ako aj s tretím sektorom, čo sa prejavilo v ich rozšírenom zastúpení v poradných orgánoch MK SR ako aj v odborných komisiách ŠFK Pro Slovakia. Úloha bola splnená. 

6.B.4. Prehĺbiť kontakty so záujmovými združeniami v oblasti ZUČ a rozšíriť ich participáciu na realizácii aktivít celoštátnych súťaží v tejto oblasti.
gestor - SU v spolupráci so SKD
plnenie:

Na úlohe sa v roku 2001 priebežne pracovalo. Zástupcovia umeleckých a stavovských organizácii a tretieho sektora budú v januári 2002 okrem iného prizvaní k spolupráci v súvislosti s úlohou SU 12A/3.- návrh Národného programu rozvoja ZUČ (AUT). Keďže ide o materiál, ktorý bude  východiskom k rozpočtu na rok 2003,zmyslom obnovenia dialógu je i participácia na realizácii celoštátnych súťaží od roku 2003. Úloha bola v roku 2001 priebežne plnená, prechádza do roku 2002.

6.B.5. Spolupracovať s predstaviteľmi národnostných menšín, občianskych združení a cirkvami pri riešení problematiky rozvoja menšinových kultúr.
gestor - SMK v spolupráci so SU, SKD a CO
plnenie:

Pri SMK boli zriadené:
•	Poradný orgán na rozvoj kultúry nár. menšín.(Sú v ňom zastúpené všetky menšiny),
•	Poradný orgán na rozvoj maďarskej kultúry a rómskej kultúry.
•	Odborná komisia na prehodnocovanie projektov predkladaných na rozvoj kultúry nár. menšín.
Sekcia spolupracuje:
•	s Odbornou komisiou pre múzea kultúr etnických minorít pri SNM,
•	s divadlami s programovou skladbou v jazyku nár. menšín,
•	s nadáciami NPOA - na  podporu občianskej spoločnosti a nadáciou Sándora Maraiho. Úloha na rok 2001 bola splnená, prechádza na rok 2002.

6.B.6. Usporiadať stretnutie predstaviteľov kultúrnej obce národnostných menšín a mimovládnych organizácií s členmi Rady vlády SR pre národnostné menšiny a etnické skupiny. gestor - SMK
plnenie:

Sekcia sa z vlastnej iniciatívy ako aj podľa potrieb a požiadaviek podieľala na organizovaní  a priebehu pracovných stretnutí predstaviteľov kultúrnej obce národnostných menšín a mimovládnych organizácií za účasti členov Rady vlády SR pre nár. menšiny a etnické skupiny. Na pracovné stretnutia pripravovala podkladové materiály, informácie, analýzy a pod..  Úloha bola v roku 2001 splnená, prechádza do roku 2002.

6.B.8. Realizovať pilotné projekty spoločných vzdelávacích prezentačných aktivít s občianskymi združeniami a nadáciami v oblasti prevencie drogových závislostí, dobrovoľníctva, pomoci telesne alebo duševne postihnutým občanom, príp. iné.
gestor - KŠT
plnenie:

Ako pilotný projekt v spolupráci s občianskymi združeniami v rámci prevencie drogových závislostí sa realizuje projekt Národného osvetového centra, Občianskeho združenia športom proti drogám a SPDD - Úsmev ako dar pod názvom "Prečo som na svete rád /rada/ ". Projekt sa realizuje už ako medzinárodný a to vo Fínsku a v Taliansku. Ďalšie projekty sú v štádiu rozpracovania a budú sa realizovať v nasledujúcich rokoch. Úloha na rok 2001 bola priebežne plnená, prechádza do roku 2002.

7.
Spolupracovať s registrovanými cirkvami a náboženskými spoločnosťami a usilovať sa o kvalitatívne novú právnu úpravu vzťahov s nimi.

Priebežné úlohy:

7.A.2. Spolupracovať na príprave čiastkových zmlúv medzi SR a Svätou stolicou (nadväzne na prijatie základnej medzištátnej zmluvy). gestor - CO v spolupráci s SLP
plnenie:

Základná zmluva medzi SR a Svätou stolicou nadobudla účinnosť dňom výmeny ratifikačných listín, doteraz však nebola zverejnená z Zbierke zákonov. Hlavným gestorom uzatvárania čiastkových zmlúv medzi SR a Svätou stolicou je MZV SR, ktoré v tejto veci doteraz nezačalo konať. Riaditeľ cirkevného odboru sa v dňoch 12. a 13. decembra 2001 zúčastnil v Ríme na medzinárodnej konferencii "Medzinárodné dvojstranné vzťahy medzi Svätou stolicou a Slovenskou republikou: skúsenosti a perspektívy" . Dňa 17. decembra 2001 sa konalo rokovanie podpredsedu vlády SR P. Csákyho, ministerky financií B. Schmögnerovej a ministra kultúry M. Kňažku s predsedom KBS biskupom Mons. F. Tondrom a biskupom V. Filom o problematike a ďalšom postupe prípravy čiastkových zmlúv nadväzujúcich na Základnú zmluvu. Úloha bola v roku 2001splnená, prechádza do roku 2002.

7.A.3. Rokovať s registrovanými cirkvami a náboženskými spoločnosťami o uzatváraní dvojstranných zmlúv medzi štátom a cirkvami a náboženskými spoločnosťami a predložiť ich na rokovanie vlády SR. gestor - CO v spolupráci s SLP
plnenie:
Cirkevný odbor rokoval na pôde Ekumenickej rady cirkví v SR s predstaviteľmi jedenástich cirkví, ktoré vypracovali pod vedením ECAV návrh spoločnej základnej rámcovej dohody so štátom. Návrh textu zmluvy medzi SR a registrovanými cirkvami a náboženskými spoločnosťami schválila vláda SR dňa 19. decembra 2001 a následne bol text zmluvy odstúpený Národnej rady SR na schválenie. Úloha bola splnená. 

8.
Zabezpečiť podmienky na poznávanie, ochranu a sprístupňovanie kultúrneho dedičstva, vrátane tradičnej a ľudovej kultúry a kultúr menšín; vytvoriť predpoklady účinnej starostlivosti štátu o kultúrne pamiatky; zabezpečiť uchovanie zbierkových fondov majetku štátu a vytvoriť podmienky na ich ochranu a dopĺňanie.

8.A.5. Spracovať návrh na riešenie záchrany historických organov, zbierok hudobných nástrojov a hudobných archívov. december 2001 - gestor SU
plnenie:

V projekte Registra národného kultúrneho dedičstva mapuje Hudobné centrum v rámci svojho poslania priebežne stav historických organov v jednotlivých lokalitách Slovenska. Priebežný koncepčný plán celkového zmapovania je stanovený až do roku 2006, pričom každý rok sa počíta so spracovaním približne 360 objektov (počet je závislý od ľudského faktora, práce sú postavené na jednom odborníkovi a jeho pomocníkovi). Najnovšia etapa spracovávania začala od 10. marca 2001 a je zameraná na lokality týchto dekanátov: malacký, šaštínsky, skalický, senecký, novomestský, piešťanský, hlohovecký a bratislavský. Rádovo ide spolu o zmapovanie cca 400 objektov. Po práci v teréne, ktoré sú podľa poveternostných podmienok sústredené najmä na jarné, letné, prípadne skoré jesenné mesiace, sa podklady spracovávajú, dávajú aj do elektronickej podoby. Prvé spracované výstupy (prvé dva ročníky) sú už dostupné na internetovskej adrese Hudobného centra - www.hc.sk.. Vyššiu etapu spracovania výstupov predstavuje vydanie CD-ROMu venovaného historickým organom. Tento zámer je však finančne náročný a nedostatok finančných prostriedkov - aj smerom ku roku 2002 - projekt pribrzdil. Cieľom celého výskumu je okrem zmapovania stavu a množstva historických organov je vytypovať najvzácnejšie objekty, ktoré by mal Pamiatkový úrad zapísať ako národné kultúrne pamiatky, čo je však proces časovo veľmi náročný (dôvody PÚ).Hudobné centrum od roku 2000 prevzalo databázu Hudobného informačného strediska, ktorá obsahuje cenný archív zvukových nahrávok a ďalšie hmotné materiály súvisiace so slovenskou hudobnou kultúrou, najmä skladateľskou tvorbou. Najprv zmluvne, v súčasnosti po materiálovom a softvérovom vybavení už vo vlastnej réžii HC digitalizuje zvukové nahrávky slovenskej tvorby, z ktorých mnohé majú cennú historickú hodnotu. Z hľadiska svojej pôsobnosti tak HC významnou mierou prispieva ku uchovávaniu a ošetrovaniu hudobných pamiatok na Slovensku. Úloha bola v roku 2001 splnená, prechádza do roku 2002.  

8.B.4. Spracovať osobitný zámer na zabezpečenie účinnej starostlivosti štátu pri ochrane kultúrneho dedičstva národnostných menšín.
marec 2001 - gestor SMK v spolupráci so SKD
plnenie:

1.4.2001 bolo zriadené Dokumentačné centrum maďarskej kultúry na Slovensku pri SNM-HM v Bratislave. V máji 2001 bol vypracovaný a predložený na poradu vedenia  "Návrh koncepcie budovania múzeí a múzejných dokumentačných centier minoritných kultúr v SR". Porada vedenia prerokovala a schválila predloženú koncepciu dňa 24. mája 2001. Na I. celoslovenskej rómskej konferencii /12-13. 11. 2001/ v Banskej Bystrici bolo prijaté odporúčanie na vytvorenie Dokumentačného centra rómskej kultúry. V nadväznosti SNM-EM
Martin vypracovalo koncepciu vytvorenia Dokumentačného  centra rómskej kultúry, ktoré začne vyvíjať  svoju činnosť od 1. 1. 2002. Úloha bola pre rok 2001 splnená, prechádza do roku 2002.
8.B.10. Vypracovať koncepciu ochrany a reštaurovania hudobných pamiatok
apríl 2001 - gestor SU v spolupráci so SKD a SMK
plnenie:

Úloha sa plní prostredníctvom Hudobného centra  projektom mapovania stavu historických organov na Slovensku, ktoré je súčasťou Registra kultúrneho dedičstva. Projekt (bližšie v plnení úlohy 8.A/5) mapuje historické organy v jednotlivých lokalitách Slovenska, pričom priebežný koncepčný plán je stanovený až do roku 2006. V roku 2001 sa zmapovalo približne 400 ďalších objektov, pričom organológ robí základné udržiavacie práce  /v r. 2000 sa zmapovalo 450 objektov/.Výstupy Hudobné centrum postupne spracováva do elektronickej podoby a zverejňuje ich na svojej internetovskej stránke www.hc.sk. Vyššiu etapu spracovania výstupov predstavuje vydanie CD-ROMu a zapísanie vytypovaných objektov do zoznamu národných kultúrnych pamiatok. Pre rok 2002 je ďalšia etapa výskumu súčasťou kontraktu MK SR a HC. Cieľom  celého výskumu je okrem zmapovania stavu a množstva historických organov vytipovať najvzácnejšie objekty, ktoré by mal Pamiatkový úrad zapísať ako národné kultúrne pamiatky. Úloha bola v priebehu roku 2001  plnená, prechádza do roku 2002.

Priebežné úlohy:

8.A.4. Spracovať návrh na zriadenie registra audiovizuálnych diel a návrh opatrení na zabezpečenie investičného rozvoja technologickej základne slovenskej kinematografie.
gestor - SMA v spolupráci so SE
plnenie:

Návrh na zriadenie registra audiovizuálnych diel je súčasťou návrhu zákona o Slovenskom audiovizuálnom fonde. Návrh opatrení na zabezpečenie investičného rozvoja technologickej základe slovenskej kinematografie bude možné spracovať až následne na konečné rozhodnutie vo veci návrhu zákona o Slovenskom audiovizuálnom fonde, ktorého zdroje by mali byť okrem iného určené aj na podporu technologického rozvoja slovenskej kinematografie a audiovizuálnej kultúry a priemyslu. Úloha bola v roku 2001 čiastočne splnená , prechádza do roku 2002. 

8.B.1. Spracovať návrh na priestorové, technické a odborné personálne vybavenie a finančné zabezpečenie filmového archívu.
gestor - SMA v spolupráci so SE
plnenie:

Návrh komplexného riešenia priestorového a technického vybavenia SFÚ bol vypracovaný v spolupráci SMA a SFÚ a v súčinnosti so sekciou ekonomiky. Návrh prerokovala a schválila porada vedenia MK č. 96 zo dňa 16.7.2001 a určila ďalšie úlohy (úloha č. 336/2001). Následne bol projekt rekonštrukcie a modernizácie priestorov SFÚ pod č. 242815 zaradený do programu verejných prác na základe uznesenia vlády č. 782/2001 a na realizáciu prvej etapy projektu sú vyčlenené finančné zdroje v rozpočte MK na rok 2002. 
SFÚ v súvislosti s plnením úlohy na základe usmernenia SMA a v súčinnosti s OI vypracoval a predložil projekt integrovaného automatizovaného informačného systému SKCINEMA, ktorý bol prerokovaný a schválený na 5. zasadnutí Komisie pre rozvoj informatizácie rezortu kultúry 13.6.2001. Úloha bola v roku 2001 splnená.

8.B.5. Vytvárať podmienky na účinnú ochranu a zabezpečenie objektov, budov, expozícií a depozitárnych priestorov múzeí a galérií. gestor - SKD
plnenie:

V záujme stabilizácie ochrany výstavných a depozitárnych priestorov múzeí a galérií Slovenská národná galéria nadobudla ochranný systém diel vystavených v exteriéri a zabezpečila prvkami predmetovej ochrany LEONARDO exponáty v expozíciách starého umenia. V SNM-Historickom múzeu na Bratislavskom hrade boli dobudované nové depozitárne priestory, ktoré boli vybavené účelovým depozitárnym zariadením s náležitým technickým vybavením podľa charakteru uloženého zbierkového fondu. Úloha sa plní priebežne v súlade s povinnosťami upravenými v osobitnom predpise, prechádza do roku 2002.

8.B.6. Sledovať proces odborného spracúvania, ošetrovania, prezentácie a vedeckého vyhodnocovania zbierkových fondov.
gestor - SKD v spolupráci s CO a SMK
plnenie:

V spolupráci so SNM-NMC a SNG-Galerijným inform. centrom sa systematicky sleduje proces odborného spracúvania, ošetrovania, prezentácie a ved. vyhodnocovania zbierk. fondov múzeí a galérií. MK SR umožňuje prezentáciu aktivít organizácii rezortu kultúry poskytnutím priestoru na svojich internetových stránkach /Kultúra na Slovensku/. Prístupy verejnosti na tieto stránky, ktorých je denne okolo 4 tisíc, sa pravidelne vyhodnocujú a na základe analýzy sa prijímajú opatrenia na ich skvalitnenie. SKD pripravila materiál o analýze akvizičnej činnosti štátnych múzeí a galérií, ktorý bol v okt. 2001 prerokovaný na porade vedenia MK SR. Tento materiál zároveň avizuje akútny nedostatok fin. zdrojov potrebných na nákup zbierok, ich ochranu a reštaurovanie. V záujme komplexnej starostlivosti o kult. dedičstvo iniciovalo MK SR Deklaráciu NR SR o ochrane kult. dedičstva, ktorá bola prijatá 28. februára 2001. V roku 2002 predkladá MK SR prvú komplexnú hodnotiacu správu na rokovanie vlády SR o stave, využívaní a ochrane kult. dedičstva. Úloha bola v roku 2001 
priebežne  plnená a prechádza do roku 2002.

8.B.7. Utvárať materiálno-technické podmienky na prenos základných informácií o zbierkových predmetoch múzeí a galérií v rámci informačného toku o hodnotách kultúrneho dedičstva.  gestor - SKD
plnenie:

Medzi základné úlohy rezortu kultúry na úseku starostlivosti, prezentácie a ochrany kultúrneho dedičstva je vytváranie materiálno-technických podmienok na zabezpečenie informačného toku. MK SR zaradilo zber a spracovanie základných  informácií o kultúrnych inštitúciách do rezortnej časti ŠIS a v súlade s tým, je rezort povinný podporovať technické vybavenie a  informatizáciu kultúrnych ustanovizní, najmä SNM, SNG, SNK, UKB, PÚ. Súčasťou ŠIS sú automatizovaný múzejný informačný systém AMIS, automatizovaný múzejný štatistický informačný systém AMSIS, automatizovaný galerijný štatistický informačný systém AGSIS, centrálna evidencia diel výtvarného umenia CEDVU, automatizovaný informačný systém pamiatkovej starostlivosti AISPS, knižničný informačný systém ALEPH, informačný systém slovenského filmového ústavu SKCINEMA. V súlade s PVV SR ministerstvo pripravuje aktualizovaný projekt Registra kultúry, ktorý integruje všetky čiastkové informačné systémy o národnom kultúrnom dedičstve do korelatívneho celku s cieľom vybudovať internetový portál kultúry. MK SR podporuje aktivity, ktoré smerujú na prezentáciu hodnôt kultúrneho dedičstva a rozširujú informačný tok. V tejto súvislosti prevzalo aj záštitu nad realizáciou 3. odb. veľtrhu zameraného na kultúrne dedičstvo Nostalgia Expo 2001. Úloha na rok 2001 bola splnená.

8.B.8. Odborne participovať na zbere, sústreďovaní, ochrane a tvorbe dokumentov o nehmotnej kultúre.  gestor - SKD v spolupráci so SMK
plnenie:

Na zbere, sústreďovaní, ochrane a tvorbe dokumentov o nehmotnej kultúre sa zúčastňuje najmä Národné osvetové centrum rozsiahlymi aktivitami. Napr. sa tu utvára Register kultúrnych aktivít, ktorý obsahuje vyše 500 kultúrnych subjektov. Úloha bola v roku 2001 priebežne plnená, prechádza do roku 2002.

8.B.9. V súlade s právnymi predpismi a s európskou tradíciou ochrany kultúrnych pamiatok utvoriť jednotný, operatívny a priamo riadený inštitucionálno-administratívny systém.
gestor - SKD
plnenie:

Schválený zákon o ochrane pamiatkového fondu, zriaďuje orgán špecializovanej štátnej správy - Pamiatkový úrad a jeho zložky, krajské pamiatkové úrady. Tým sa zracionalizuje a zefektívni výkon rozhodnutia vo veciach pamiatkovej ochrany s perspektívou zlepšenia záchrany, obnovy, využívania a prezentácie pamiatkového fondu. Úloha bola v roku 2001 splnená.

9.
Utvoriť prirodzené prostredie na dôstojné postavenie a pôsobenie národných kultúrnych inštitúcií.

Priebežné úlohy:
9.B.1. Pokračovať v procese materiálno-technického dobudovania SNM a SNG, s dôrazom na ich metodické pracoviská. gestor - SKD v spolupráci so SMK a SU
plnenie:

Slovenské národné múzeum a Slovenská národná galéria pokračovali v systéme rozširovania kapacít na vedenie odbornej dokumentácie zbierok formou alternatívnej evidencie. Slovenské národné múzeum za uvedené obdobie vytvorilo kapacitu na spracovanie centrálnej evidencie zbierok múzeí v systéme AMIS. Osobitne boli technicky dobudované pracoviská SNM-Historické múzeum, SNM - Múzeum Bojnice a SNM-Múzeum Betliar. Existujúca informačná sieť je kompatibilná. SNM - Národné múzejné centrum spracovalo zbierky 13 špecializovaných múzeí a nahratých bolo 108 tis. kusov dokumentačných záznamov. Slovenská národná galéria pokračuje v systéme centrálneho spracovania umeleckých zbierok v systéme CEDVU. Zabezpečilo sa technické vybavenie organizácii (nákupy PC, monitorov, operačných systémov, xeroxu), ktoré je nevyhnutné pre zabezpečenie štatutárnych úloh organizácii a vedenie štatistiky o celej sústave múzeí a galérii. Úloha bola v roku 2001 splnená.

9.B.2. Budovať rezortné výskumné a informačné koordinačné pracovisko v NOC.
gestor - SKD v spolupráci so SMK, SU a OI
plnenie:

V Národnom osvetovom centre sa v oblasti rezortného výskumu položili základy pre výskum ekonomiky kultúry a verejnej mienky. S ohľadom na odporúčania auditu štátnej správy k rezortným výskumným pracoviskám sa nepokračovalo v ďalšom rozvoji pracoviska. Pre potreby plnenia rezortného výskumného pracoviska je nevyhnutné výskum rozšíriť minimálne o špeciálnu sociologickú a politologickú zložku. Budovanie informačného koordinačného pracoviska je reprezentované databázovým projektom Register kultúrnych aktivít. Prvá etapa bola overená napĺňaním údajov z vyše 500 kultúrnych subjektov. Perspektíva registra je v jeho v sprístupnení odbornej a širšej verejnosti v on-line systéme prostredníctvom internetu. Úloha bola v roku 2001 splnená. 

10.
Zabezpečiť ochranu a rozvoj štátneho jazyka.

10.A.1. Vypracovať zásadný koncepčný materiál o systémovej a cieľavedomej ochrane štátneho jazyka a predložiť ho na rokovanie vlády SR.
jún 2001 - gestor SKD
plnenie:

Odbor jazykovej kultúry vypracoval Koncepciu starostlivosti o štátny jazyk SR ako zásadný koncepčný materiál o systémovej a cieľavedomej ochrane štátneho jazyka a v januári 2001 ju predložil na rokovanie vlády SR. Vláda SR na svojom 141. zasadnutí schválila koncepciu bez pripomienok uzn. vlády č. 131.
Úloha bola v roku 2001 splnená.

10.B.2. Pripraviť a uskutočniť v spolupráci s Jazykovedným ústavom Ľ. Štúra SAV spoločnú vedeckú konferenciu.
apríl 2001 - gestor SKD
plnenie:

V dňoch 2. a 3. apríla 2001 sa uskutočnila v spolupráci s Jazykovedným ústavom Ľ. Štúra SAV vedecká konferencia pod názvom Kvantita v spisovnej slovenčine a nárečiach. Podujatie sa konalo v Budmericiach s finančnou podporou MK SR. Úloha bola v roku 2001 splnená.

10.B.6. Podieľať sa na vyhodnotení súťaže Prečo mám rád slovenčinu, prečo mám rád Slovensko a vydaní zborníka ocenených prác.
jún 2001 - gestor SKD
plnenie:

Odbor jazykovej kultúry v spolupráci s ďalšími organizátormi zabezpečil plynulý priebeh 9. ročníka súťaže Prečo mám rád slovenčinu, prečo mám rád Slovensko a jej slávnostné vyhodnotenie, ktoré sa uskutočnilo 26. júna 2001 v Nových Zámkoch. Odbor jazykovej kultúry pripravil aj zborník víťazných prác 9. ročníka súťaže, ktorý vydalo Národné osvetové 
centrum. Úloha bola  v roku 2001 splnená, prechádza do roku 2002.
 
Priebežné úlohy:

10.B.1. Organizačne zabezpečovať činnosť Ústrednej jazykovej rady a činnosť terminologickej komisie pri MK SR.
gestor - SKD
plnenie:

Odbor jazykovej kultúry pravidelne zvoláva Ústrednú jazykovú radu, ktorá v roku 2001 zasadla dvakrát (22. mája a 3. decembra). OJK organizačne a metodicky zabezpečuje činnosť terminologických komisií zriadených pri ústredných orgánoch štátnej správy. 26. novembra 2001 usporiadal stretnutie predsedov všetkých terminologických komisií (zápisnica č. MK 5536/2001-400).  Úloha bola v roku 2001 splnená,  prechádza do roku 2002.

10.B.3. Gestorovať vydávanie potrebných jazykových príručiek.
gestor - SKD
plnenie:

Ministerstvo kultúry SR gestoruje vydávanie potrebných jazykových príručiek. Koncom roku 2000 vyšlo 3. vydanie Pravidiel slovenského pravopisu, v 1. štvrťroku 2002 vyjde ďalšie vydanie Krátkeho slovníka slovenského jazyka. V roku 2002 sa pripravuje vydanie viacerých slovníkov (Slovník slovenských nárečí, Česko-slovenský slovník). Úloha bola v roku 2001 splnená, prechádza do roku 2002.

11.
Zabezpečiť podmienky na fungovanie knižničného systému.

11.A.5. Spracovať strategický Projekt rozvoja knižníc v kontexte budovania informačnej spoločnosti. marec 2001 - gestor SKD
plnenie:

Návrh stratégie rozvoja slovenského knihovníctva do roku 2006 odovzdaný na Úrad vlády SR pod č. MK-6/2001-1/14 zo dňa 30.3.2001.Stratégia rozvoja slovenského knihovníctva do roku 2006 bola vládou SR vzatá na vedomie uznesení č. 310/2001 dňa 11.4.2001. Úloha bola v 
roku 2001 splnená. 

Priebežné úlohy:

11.A.2. Dopracovať návrh programu elektronizácie knižníc SR a predložiť ho na rokovanie vlády SR.
gestor - SKD
plnenie:

V rámci programov výskumu a vývoja sa vypracoval Projekt elektronizácie knižníc ako súčasť rozvoja informačných sietí SR. Tento projekt bude podkladom na vypracovanie materiálu na rokovanie vlády SR. Vzhľadom na to, že MŠ SR doposiaľ nevypracovalo Stratégiu informatizácie spoločnosti SR sme listom č. MK 2232/2001-1 požiadali o odklad predloženia materiálu na rokovanie vlády SR. Úloha bola zo strany MK SR čiastočne splnená, prechádza na rok 2002.

11.B.2. Zabezpečiť pasportizáciu a záchranu významných slovenských a slovacikálnych knižníc v zahraničí, aktuálne knižničné pozostalosti významných zahraničných osobností (osobitne podporiť Projekt zahraničných slovacík v Slovenskej národnej bibliografii)
gestor - SKD
plnenie:

Projekt vývozu historických knižníc z územia Slovenska bol aj v roku 2001 podporený zo ŠFK Pro Slovakia sumou 12.000,- Sk. V priebehu roka bolo vypracovaných 5 štúdií, ktoré sa týkajú vývozov, res. katalógov vyvezených knižníc - monografie 3 knižníc vyvezených z územia Slovenska. Vývozy hist. knižníc a vzácnych tlačí z územia Košíc, rozbor katalógov hist. knižníc, ktoré sa mikrofilmovali ešte v r. 2000, softvérová aplikácia Unimarc pre potreby spracovania katalógov hist. knižníc, pramene a dokumenty k vývozom hist. knižníc 3. časť. V Maďarsku, v odd. mikrofilmov knižnice Maďarskej akadémie vied sú objednané mikrofilmy katalógov hist. knižníc vyvezených z územia Slovenska, ktoré sa nachádzajú v súčasnosti v Egyetami Konyvtar v Budapešti a v Knižnici Maďarskej akadémie vied v Budapešti. Úloha bola v roku 2001 priebežne plnená,  prechádza do roku 2002.

11.B.3. Zabezpečiť rozvoj a využitie elektronického zasielania dokumentov JASON pre všetky typy knižníc v SR.
gestor - SKD
plnenie:

Uznesením vlády SR č. 116/2001 zo dňa 7.2.2001 bol schválený materiál /"Projekty na kultúrne aktivity - rok 2001/" s finančným príspevkom pre Univerzitnú knižnicu v Bratislave na úhradu celoštátnej licencie MMVS databázy JADE vo výške 500.000 Sk a na úhradu služby elektronického zasielania dokumentov JASON vo výške 850.000 Sk. Univerzitná knižnica v Bratislave ako národné ústredie medzinárodnej medziknižničnej výpožičnej služby v SR a koordinačné pracovisko systému JASON v SR, ktorý predstavuje expresné objednávanie a dodávanie plných textov článkov z časopisov vo fondoch nemeckých akademických knižníc realizované prostredníctvom internetu v roku 2001 čerpalo z pridelenej sumy na databázu JADE (článkovej databázy s viac ako 10 mil. článkov z 25 000 titulov časopisov) priamo napojená na systém JASON 355 750,- Sk. Nevyčerpalo sa z prideleného rozpočtu (550 000,- Sk) 194 250,- Sk. Na úhradu služby JASON bola vyčerpaná suma vo výške 850 000,-Sk. Predpokladaný zostatok 5 000,-Sk. Individuálny a kolektívni používatelia (prostredníctvom akademických, vedeckých a najmenej z verejných knižníc) služieb UKB čerpali v roku 2001 viac ako 12 000 transakčných čísiel. Na rok 2002 požaduje UKB na úhradu licencie na využívanie databázy JADE (vzhľadom na doterajšie skúsenosti) vo výške 400 000,- Sk. Úloha bola v roku 2001 splnená, prechádza do roku 2002.  

11.B.7. Zabezpečiť komplexné sprístupňovanie databáz slovenskej bibliografie v počítačovej sieti na intranete.
gestor - SKD
plnenie:

Slovenská národná knižnica sprístupnila Slovenskú národnú bibliografiu 23. mája 2001 prostredníctvom 4 mediálnych foriem: tlač, diskety, CD-ROM, internetová stránka: www.snk.sk/nbu/nbuponuka.html. Slovenská národná bibliografia je na internetovej stránke sprístupnená komplexne. K databázam Slovenskej národnej bibliografie kníh, špeciálnych typov dokumentov a zahraničných slovacík je pridaná aj databáza SNB-články. Úloha bola v roku 2001 splnená.

12.
Venovať trvalú pozornosť osvetovému pôsobeniu v oblasti výchovno-vzdelávacej a záujmovej činnosti.

12.A.2. Aktualizovať zásady celoštátnych súťaží ZUČ.
jún 2001 - gestor SU v spolupráci so SKD a SMK 
plnenie:

Bol vypracovaný a do porady vedenia predložený návrh aktualizovaných Zásad celoštátnych súťaží ZUČ do roku 2005. K predloženému materiálu bola vypracovaná stručná analýza v tejto oblasti. Úloha bola v roku 2001 splnená.

12.A.1. Vypracovať návrh čiastkového systému výchovno-vzdelávacej činnosti s dôrazom na andragogiku profesijnú a sociokultúrnu ako i iné voľnočasové aktivity.
december 2001 - gestor SKD a SMK
plnenie:

NOC spracovalo návrh bakalárskeho štúdia (spolu s učebnými plánmi) na FF UK v Bratislave a na FMK Univerzity sv. Cyrila a Metoda v Trnave. Návrhy sú určené pre pracovníkov v oblastiach profesijnej andragogiky, sociokultúrnej a voľno-časových aktivít. Na vzdelávanie riadiacich pracovníkov v oblasti kultúry NOC spracovalo a overilo projekt kurzu Manažment kultúry, ktorý je pripravený na akreditovanie na MŠ SR. NOC realizovalo aj vzdelávacie podujatia metodického charakteru pre ROS vo všetkých oblastiach občianskeho vzdelávania. S ohľadom na výsledky auditu, ktoré spochybnili vzdelávacie aktivity rezortného charakteru, NOC aktivity v oblasti profesijného vzdelávania realizovalo iba na základe poverenia a požiadaviek MK SR. SMK sa na pracovnom stretnutí so štatutárom NOC a jeho odbornými pracovníkmi dohodli na spoločnom postupe rozvoja kultúrny národnostných menšín. 
Výsledkom bolo vypracovanie materiálu \"Priebežná analýza podmienok rozvoja kultúr národnostných menšín v miestnych a regionálnych podmienkach, ktorý slúži ako podklad k výchovno-vzdelávacej činnosti a k voľno-časovým aktivitám. Úloha bola v roku 2001 splnená,  prechádza do roku 2002.

12.A.3. Vypracovať návrh Národného programu rozvoja ZUČ a zabezpečiť jeho realizáciu.
december 2001 - gestor SU v spolupráci so SKD
plnenie:

Vzhľadom na závažnosť tohto koncepčného materiálu i na skutočnosť, že Národný program sa má stať východiskom k príprave rozpočtu na rok 2003 v oblasti záujmových umeleckých aktivít, vytvorí sa na pôde NOC pracovná  skupina zložená z odborníkov na danú problematiku a k spolupráci budú prizvaní aj odborníci  z iných oblastí  napr. záujmových združení, tretieho sektora a pod. ako aj zástupcov MŠ SR (január , február 2002). Úlohou pracovnej skupiny je v ďalšej etape pripraviť metodiku spracovania danej úlohy (i s možnosťami finančnej podpory mimo rezort kultúry) (marec 2002) a vypracovanie Národného programu rozvoja ZUČ, ako vládneho koncepčného materiálu a zároveň podkladu k tvorbe rozpočtu. Úloha bola v roku 2001 čiastočne splnená, prechádza do roku 2002.

15.
Dodržiavať princíp transparentnosti a verejnej kontroly vo všetkých oblastiach kultúry; vypracovať jasné pravidlá financovania kultúry a kultúrnych inštitúcií a zverejňovať základné systémové opatrenia, ako aj hospodárenie s finančnými prostriedkami a majetkom štátu.

15.A.2. Vypracovať a realizovať systém a pravidlá obchodného zhodnocovania filmov, ktoré zostali vo vlastníctve štátu a zabezpečiť kontinuálny výkon tejto činnosti.
november 2001 - gestor SMA v spolupráci so SLP
plnenie:

Obchodné zhodnocovanie filmov, ktoré zostali vo vlastníctve štátu, je zabezpečené prostredníctvom štátnej organizácie Slovenský filmový ústav, ktorej zriaďovateľom je ministerstvo kultúry. SFÚ má vo svojej doplnenej zriaďovacej listine č. MK-1586/1999-1 okrem iného aj činnosti, ktoré súvisia s výkonom práv výrobcu k slovenským filmom vyrobeným organizáciami vo výlučnej pôsobnosti štátu a s obchodným zhodnocovaním týchto práv, pričom výnosy tejto činnosti používa na ochranu a podporu slovenskej filmovej kultúry. Systémovo je predmetná úloha zabezpečená prostredníctvom štátnej organizácie v zriaďovateľskej pôsobnosti ministerstva a právne je úloha zabezpečená jednak príslušnými dokumentmi SFÚ a jednak zmluvou o obchodnej spolupráci, ktorú SFÚ na dobu určitú uzavrel na výkon týchto činností s obchodnou spoločnosťou Alef Film a Média Group, s.r.o. Táto zmluva zabezpečuje kontinuálny výkon obchodnej činnosti prostredníctvom obchodného subjektu a zároveň nevylučuje možnosť SFÚ priamo realizovať obchodnú činnosť s predmetnými filmami alebo s ich časťami. Pri výkone predmetnej činnosti sa SFÚ aj jeho zmluvný partner riadia príslušnými ustanoveniami Obchodného zákonníka aj Autorského zákona. Zároveň sú v plnej miere zmluvne zabezpečené príslušné náhrady odmien autorom jednotlivých filmov prostredníctvom organizácií kolektívnej správy práv v zmysle zákona č.283/1997 Z.z. v znení neskorších predpisov. Na základe vyžiadanej písomnej informácie gen. riaditeľa SFÚ zo dňa 11.12.2001 (č. 2191/2001) možno konštatovať, že SFÚ vypracoval a prijal pravidlá obchodného zhodnocovania predmetných filmov a uviedol do súladu s týmito pravidlami aj príslušné právne vzťahy a vnútorné predpisy týkajúce sa kontinuálneho zabezpečenia výkonu obchodnej činnosti s predmetnými filmami. V súčasnosti je SFÚ jedinou organizáciou, ktorá môže vykonávať práva výrobcu k predmetným filmom. MK zároveň vypracovalo a predložilo do legislatívneho procesu návrh zákona o audiovizuálnom fonde, ktorý by po svojom zriadení ako verejnoprávna organizácia mal prevziať výkon práv výrobcu k predmetným filmom a používať získané finančné zdroje na podporu slovenských audiovizuálnych diel v súlade s pôvodným určením tejto obchodnej činnosti a s určením použitia výnosov plynúcich z výkonu tejto činnosti. Pre účely priebežnej kontroly výkonu obchodnej činnosti SFÚ uskutočňuje kontinuálne monitorovanie používania predmetných diel v televíznom vysielaní, systematické a pravidelné spracovávanie finančných ukazovateľov zhodnocovania práv a pravidelnú kontrolu realizácie úhrad príslušných náhrad odmien autorom.  Pre účely transparentnosti a informovanosti verejnosti o zhodnocovaní práv k predmetným filmom SFÚ zverejňuje všetky ekonomické informácie o výsledkoch tejto činnosti vo svojich výročných správach a pri verejnom odpočte svojej činnosti. Úloha bola v roku 2001 splnená.

15.B.3. Vypracovať novú koncepciu grantového  systému (v nadväznosti na reformu verejnej správy) s cieľom zrovnoprávniť štátnu a neštátnu sféru.
október 2001 - gestor SU v spolupráci so SMK, SKD a SE
plnenie:

Úloha vznikla v súvislosti s očakávaným zlúčením grantových systémov MK SR (ŠFK Pro Slovakia a účelových transferov) po zrušení štátnych fondov a zavedení programového financovania. Išlo o vytvorenie nového systému grantov, založeného na prístupe všetkých druhov subjektov do systému s každoročne určovanými prioritami resp. preferenciou podpory určených oblastí. V dôsledku časového  posunu schvaľovania zákona o zrušení štátnych fondov  ako aj iných okolností sa pri príprave rozpočtu na rok 2002 zachovala Pro Slovakia ako samostatný grantový systém (program) t.j. oddelene od účelových transferov. Okrem toho koncepčný zámer zmien, ku ktorým má úloha viesť, je závislý na ekonomických podmienkach pre kultúru. Vzhľadom na limit kapitoly na rok 2002  a tiež podhodnotenosť kultúrnych organizácií MK SR aj v krajoch nie je možné realizovať postup zrovnoprávnenia štátnej a neštátnej sféry  vývoj predznačený v návrhu rozpočtu kapitoly signalizuje opačný postup. Úloha sa stala neaktuálna.

15.B.2. Prehodnotiť prideľovanie finančných prostriedkov organizáciám v pôsobnosti MK SR. - gestor SU v spolupráci so SKD, SE, SMA
plnenie:

Úloha sa priebežne plní v súvislosti s tvorbou a návrhom rozpočtu na budúci kalendárny rok ako aj dofinancovaním činnosti organizácií prostredníctvom mimorozpočtových zdrojov (VPS) počas kalendárneho roka. V roku 2001 boli dofinancované z VPS predovšetkým aktivity organizácií a v priebehu tvorby rozpočtu na rok 2002 sa zohľadňovali potreby jednotlivých organizácií ako aj vplyv transformácie (v zmysle Auditu štátnej správy). Jedným z dôležitých nástrojov prehodnotenia sa stanú kontrakty medzi zriaďovateľom a organizáciou.
Úloha na rok 2001 bola splnená.

16.
Zabezpečiť právnymi a ekonomickými nástrojmi princípy činnosti ŠFK Pro Slovakia.

16.A.1. Prehodnotiť štatút ŠFK Pro Slovakia, členenie a organizačné a rokovacie poriadky jeho rady a odborných komisií 
júl 2001 - gestor ŠFK Pro Slovakia v spolupráci s dotknutými útvarmi
plnenie:

S účinnosťou od 15.júna 2001 bol upravený  Rokovací poriadok a Štatút Rady ŠFK Pro Slovakia. Zákonom NR SR č.553/2001 bol zrušený ŠFK Pro Slovakia k 31.12.2001 a Uznesením vlády SR č.1206 zo dňa 19.12.2001 sa transformoval ŠFK Pro Slovakia do MK SR ako odbor Pro Slovakia, pričom sa ponechali Rada a komisie ako poradné orgány ministra kultúry. Rokovací poriadok Rady Pro Slovakia a Štatút Rady Pro Slovakia budú opäť prerokované na 1.zasadnutí Rady Pro Slovakia v januári 2002. Úloha na rok 2001 bola splnená, prechádza do roku 2002.

17.
Zabezpečiť decentralizáciu a prenos kompetencií v oblasti kultúry; garantovať demokratické princípy existencie a rozvoja kultúry na centrálnej, regionálnej a miestnej úrovni.

Priebežné úlohy:

17.A.2. Zabezpečiť úlohy kultúry na príprave a realizácii zmien v organizácii verejnej správy.
gestor - SKD v spolupráci so SU
plnenie:

MK SR v spolupráci s KÚ vypracovalo a priebežne upravovalo Projekt odovzdávania kompetencií zo štátnej správy na územné samosprávy v oblasti kultúry tak, ako boli profilované zásadné rozhodnutia v súvislosti s reformou verejnej správy. Z hľadiska legislatívneho zabezpečenia prechodu kompetencií sme aktívne vstupovali predovšetkým do prípravy návrhu zákona o samospráve VÚC a novely zákona o obecnom riadení a návrhu zákona o majetku VÚC, kde trváme na účelovom využití majetku, ktorý slúži na kultúrne účely. Do návrhu zákona o presune niektorých pôsobností z orgánov miestnej štátnej správy na obce a samosprávne kraje sme pripravili novely osobitných predpisov v oblasti kultúry, na základe ktorých sa udeje prechod zriaďovateľskej pôsobnosti k inštitúciám. Text upravený po rokovaní Legislatívnej rady vlády sme zaslali gestorovi úlohy - MV SR - dňa 20.7.2001. 
V súlade s koncepciou transformácie orgánov verejnej správy sa vytvára v oblasti ochrany pamiatkového fondu špecializovaná štátna správa zriadením Pamiatkového úradu na báze súčasného Pamiatkového ústavu. Z tohto dôvodu sa kompetencie v tejto oblasti neprenášajú na regionálnu a miestnu úroveň. Novely osobitných zákonov v oblasti knižníc, múzeí, galérií, divadiel a osvetových zariadení, ktoré upravujú prechod pôsobností z miestnej štátnej správy na VÚC a obce, boli schválené zákonom č. 416/2001 Z. z. . MK SR upravilo postup prechodu niektorých pôsobností v oblasti kultúry na samosprávne kraje a obce /"Metodickým pokynom MK SR z 30.11.2001 č. MK-2169/2001-1 pre krajské úrady k postupu prechodu niektorých pôsobností v oblasti kultúry z krajských úradov na samosprávne kraje a na obce"/, ktorý vyšiel vo Vestníku vlády SR 28.-30.11.2001. Úloha na rok 2001 bola splnená, prechádza do roku 2002.

18.
Zabezpečiť právnu a odbornú nezávislosť inštitúcií v oblasti kultúry; presadiť uplatňovanie odbornej spôsobilosti pri personálnom obsadzovaní vedúcich funkcií v štát. kult. zariadeniach.

Priebežné úlohy:

18.B.1. Pri obsadzovaní funkcií vedúcich zamestnancov, ktorí sú štatutárnymi orgánmi v štátnych kult. zariadeniach v zriaďovateľskej pôsobnosti MK SR uplatňovať princíp výberového konania; dbať na odbornú kvalifikovanosť uchádzačov.
gestor - PO v spolupráci so SKD, SU, SMK
plnenie:

V r. 2001 nebola obsadzovaná funkcia štatutárneho orgánu v pôsobnosti MK SR menovaním.
Úloha v roku 2001 nebola aktuálna, prechádza do roku 2002.

18.B.2. Zásadné systémové zmeny v štruktúre siete štátnych kult. zariadení uplatňovať po konzultáciách s odbornou verejnosťou a na základe verejnej diskusie.
gestor - SU v spolupráci so SKD, SMK, SMA a SMS
plnenie:

Príprava zásadných materiálov, ktoré súvisia s legislatívnym a ekonomickým zabezpečením činnosti kultúrnych organizácií, je vždy diskutovaná s profesijnými organizáciami ako aj so širšou odbornou verejnosťou a materiály sú k dispozícii na internetovej stránke MK SR.  V roku 2001 sa uskutočnilo niekoľko zásadných rozhodnutí a niektoré sa pripravili. Ide o celý komplex zmien súvisiacich s reformou verejnej správy (zmena zriaďovateľskej pôsobnosti z orgánov miestnej resp. regionálnej štátnej správy na územnú samosprávu), ktoré boli konzultované priamo s organizáciami a reprezentáciou krajských úradov, ďalej okrúhle stoly s odborníkmi v súvislosti so Slovenským ľudovým umeleckým kolektívom (SĽUK), Literárnym informačným centrom (LIC), Slovenským centrom dizajnu (SCD) a problematika divadla Nová scéna. V poslednom menovanom prípade sa rozhodnutie a následné kroky z neho vyplývajúce očakáva začiatkom roka 2002. Úloha bola v roku 2001 priebežne splnená, prechádza do roku 2002.    

19.
Prehodnotiť stav štát. kult. zariadení, najmä RKC, NMC a kult. inštitúcií národnostných menšín.

Priebežné úlohy:

19.B.2. Sledovať a hodnotiť vývoj politiky zamestnanosti v rezorte kultúry
gestor PO v spolupráci s ostatnými útvarmi
plnenie:

Vývoj politiky zamestnanosti v rezorte kultúry SR i v odvetví kultúry SR bol vypracovaný v I. polroku 2001. Analytický materiál sa nachádza na PO. Výsledky materiálu sú každoročne využívané pri príprave rozpočtu - /"mzdové prostriedky/" na dosiahnutie aspoň čiastočného zvyšovania priemernej mzdy v rezorte kultúry SR. Úloha sa priebežne plnila,  prechádza do roku 2002.

20.
Zabezpečiť všestranné podmienky na rovnoprávny rozvoj kultúry národnost. menšín a etnických skupín; prijať nové zásady ich podpory, vrátane prípravy zákona o používaní jazykov národnost. menšín a etnických skupín; vytvoriť sekciu kultúr národnost. menšín, zabezpečiť právnu subjektivitu kult. inštitúciám a upraviť financovanie prof. divadiel maďarskej a rómskej národnost. menšiny na úroveň ostatných divadiel.

20.B.6. Vykonať analýzu podielu organizácií národnostných menšín na kultúrno-osvetovom pôsobením vo vzťahu k mládeži.
november 2001 - gestor SMK
plnenie:

Boli vypracované  štatistické výkazy o kultúrnych podmienkach národnostných menšín a etnických skupín v regiónoch SR. Ich výstup bol zapracovaný do Koncepcie rozvoja národnostných menšín z aspektu analýzy finančného zabezpečenia. Bol tiež vypracovaný materiál  Priebežná analýza podmienok rozvoja národnostných menšín v miestnych a regionálnych podmienkach. Venuje sa zvýšená pozornosť predkladaným projektom na rozvoj kultúry nár. menšín, ktoré majú v programe kultúrno-osvetové pôsobenie k mládeži. 
Kultúrne inštitúcie Mladé srdcia, PUĽS a národnostné divadlá v roku 2001 mali zostavený dramaturgický plán tak, že v ňom boli zahrnuté inscenácie a programy určené mládeži. Úloha bola v roku 2001 splnená.

Priebežné úlohy:

20.B.1. Vypracúvať porovnávacie analýzy o kultúrnych aktivitách národnostných menšín v SR a predkladať ich podľa potreby na rokovanie ústredných štátnych orgánov.
gestor - SMK v spolupráci so SU a SKD
plnenie:

V záujme zabezpečenia predmetnej úlohy bol vypracovaný v roku 2001 Ročný výkaz o kultúre národnostných menšín a etnických skupín. Porovnávacia analýza o kultúrnych aktivitách národnostných menšín na Slovensku bude vypracovaná následne po zaslaní Ročného výkazu za rok 2001 od dotknutých subjektov a jeho vyhodnotení. Úloha bola v roku 2001 čiastočne splnená, prechádza do roku 2002.

20.B.4. Vytvoriť podmienky na činnosť národnostných múzeí a prostredníctvom odbornej komisie pre múzeá etnických minorít pri SNM skvalitniť proces koordinácie ich hlavných činností.
gestor - SKD v spolupráci SO SMK
plnenie:

V snahe zabezpečiť rovnaké a štandardné podmienky pre dokumentovanie národnostných menšín a etnických skupín spracovalo MK SR Koncepciu budovania múzeí a múzejných dokumentačných centier minoritných kultúr v SR. Prijaté odporúčania sa budú priebežne realizovať do konca  roku 2002. V štruktúre SNM - Historického múzea v Bratislave bolo zriadené Dokumentačné centrum maďarskej kultúry na Slovensku, ktoré začalo reálne svoju činnosť 1.7.2001. Odborná komisia pravidelne rokuje a vyjadruje sa k zásadným otázkam činnosti minoritných múzeí. O svojich záveroch informuje aj MK SR. Úloha sa priebežne plnila,  prechádza do roku 2002.

21.
Venovať sústavnú pozornosť postaveniu slovenských komunít v zahraničí a podporovať projekty na ich rozvoj.

Priebežné úlohy:

21.B.4. Budovať centrálny informačný, archívno-dokumentačný a múzejný systém starostlivosti o Slovákov v zahraničí.
gestor - SKD v spolupráci sa SMS
plnenie:

Centrálny informačný, archívno-dokumentačný a múzejný systém starostlivosti o Slovákov v zahraničí sa spracúva v Dome zahraničných Slovákov:
- vytvorila sa databáza spolkov, organizácií, inštitúcií zahraničných Slovákov v rámci ktorej je generálny adresár /cca 1200 adries/,
- vytvára sa databáza ústredných orgánov štátnej správy, zastupiteľských úradov, partnerských organizácií, spolupracovníkov, osobností v SR /cca 200 adries/,
- vytvorila sa databáza osobností zahraničných Slovákov /cca 400/,
- vytvorila sa foto databáza osobností z radov zahraničných Slovákov/cca 150/,
- postupne sa vytvára databáza situačných správ  o stave slovenských menšín a komunít vo   svete. V oblasti archívno-dokumentačnej činnosti sa uskutočnilo kompletizovanie jednotlivých ročníkov krajanskej tlače a priebežná evidencia 78 titulov krajanskej tlače, archívne spracovanie fotodokumentácie z podujatí DZS, prvotná evidencia fotografií, súpis dokumentov, archiválií a fotografií (fotografie - podujatia DZS cca 600 ks, prvotná evidencia fotografií 777 jednotiek, archívne dokumenty, drobná tlač cca 1730 jednotiek, videokazety 54 ks, trojrozmerné predmety 27 ks). Múzeum zahraničných Slovákov zatiaľ nie je zaradené do systému múzeí v SR. V expozičných priestoroch DZS do konca 1. polroku 2001 bola dokumentárna výstava Slováci v Juhoslávii, minulosť a súčasnosť, ktorá prezentovala výsledky výskumu a akvizície dokumentárneho a trojrozmerného materiálu z duchovnej a materiálnej kultúry Slovákov v Juhoslávii. Ukážky predstavovali jednotlivé etapy života slovenskej komunity v Juhoslávii v priebehu 250 rokov. Úloha sa plní priebežne,  prechádza do roku 2002.

21.B.5. Realizovať spoluprácu vo vedecko-výskumnej a archívno-dokumentačnej činnosti zameranej ne problematiku slovenského vysťahovalectva, dejín a života slovenských menšín v zahraničí.
gestor - SKD
plnenie:

Realizáciou vedecko-výskumnej a archívno-dokumentačnej činnosti zameranej na problematiku slovenského vysťahovalectva, dejín a života slovenských menšín v zahraničí zabezpečuje organizačná zložka Domu zahraničných Slovákov -  Múzeum zahraničných Slovákov. Úloha bola v roku 2001 splnená, prechádza do roku 2002.

22.
Podporiť výchovu k umeniu, tvorbu pre deti a mládež a pôvodnú tvorbu.

Priebežné úlohy:

22.B.2. Rozvíjať aktivity pre deti a mládež prostredníctvom Medzinárodného domu umenia pre deti.
gestor - SU
plnenie:

BIBIANA v súlade s novou koncepciou rozvoja organizácie a svojou zriaďovacou listinou rozvíjala aktivity pre deti a mládež aj v roku 2001.  Svojou činnosťou a aktivitami pokračovala v sprístupňovaní umenia pre deti najmä prostredníctvom náročných a pútavých výstavných podujatí, ako bola realizácia  výstav: Čie sú to deti?, dialóg na tému Rómovia. Prostredníctvom fotografií a kresieb rómskych detí z Jarovníc a textami rómskych piesní priblížila výstava rómske dejiny, kultúru a dokumentovala život Rómov vo všetkých situáciách a prostrediach. Výstava Spoznaj hravo svoje právo spojená s tvorivými dielňami, premietaním filmov UNICEF o detských právach bola v predvečer Medzinárodného dňa detí. Interaktívna výstava Papierosvet, doplnená o tvorivé dielne pre deti sprístupnila informácie o papieri v umení aj v bežnom živote vzbudila nebývalý ohlas a záujem o jej reinštaláciu v zahraničí. Pozoruhodná bola výstava Záhady našej pamäti, Najkrajšie knihy, Súčasná slovenská ilustrácia. Uskutočnil sa ďalší ročník Bienále ilustrácií Bratislava a Bienále animácie Bratislava. Pokračovali úspešné obľúbené tvorivé dielne, napr. inšpirované ilustračnou tvorbou Ľ. Fullu (Varila myšička kašičku) a pod. Zo známych programov treba vyzdvihnúť prehliadku alternatívnych a bábkových divadiel pre deti s medzinárodnou účasťou. Úloha bola v roku 2001 splnená,  prechádza do roku 2002.

22.B.3. Podporovať vydávanie inštruktívnej hudobnej literatúry a jej distribúciu
gestor - SU
plnenie:

Hudobné centrum v rámci svojej vydavateľskej činnosti má vydávanie inštruktívnej hudobnej literatúry ako jednu zo svojich stálych edičných priorít. Na základe odporúčaní odborne zostavenej edičnej rady sa - v rámci finančných možností - pokrývajú novými titulmi biele miesta  v oblasti notovín pre výuku hudby najmladšej generácie. V prvom polroku 2001 vyšiel zväzok Sonáty pre zobcovú flautu a basso continuo. V druhom polroku 2001 Hudobné centrum - oddelenie edičnej činnosti pripravilo v spolupráci s dlhoročným pedagógom Konzervatória v Bratislave Jurajom Fazekašom Album skladieb pre violončelo zostavený zo skladieb pre tento nástroj, ktoré sú zamerané na riešenie špecifických problémov hry na violončele a ktoré sú overené dlhoročnou praxou. Ďalším titulom je Piesňová tvorba Mikuláša Schneidera -Trnavského. Okrem toho, že je to vzácne kompletné vydanie zachovanej piesňovej tvorby jedného z prvých tvorcov slovenskej hudby, titul vzácne vypĺňa dlhoročný nedostatok podkladov ako manuál na prípravu pre účastníkov a záujemcov o Medzinárodnú spevácku súťaž Mikuláša Schneidera-Trnavského. Podpora vydávania inštruktívnej tvorby sa okrem Hudobného centra, ktoré je priamo riadenou organizáciou MK SR deje aj prostredníctvom ŠFK Pro Slovakia či účelových transferov, pokiaľ si tam iní vydavatelia podajú svoj projekt. Úloha bola v roku 2001 priebežne plnená a prechádza do roku 2002.

22.B.5. Podporovať projekty zamerané na výchovu hudbou a výchovu k hudbe, podporovať rast mimoriadnych mladých talentov.
gestor - SU
plnenie:

Hudobné centrum systematicky vytvára databázu projektov v rámci cielených  výchovných koncertov, ktorých je odborným garantom a organizátorom. V prvom polroku 2001 zrealizovalo HC 231 výchovných koncertov: Z toho 102 výchovných koncertov pre 1. stupeň ZŠ, 124 koncertov pre 2. stupeň ZŠ, pre školy 2. cyklu 5 koncertov. V máji t.r. sa v Prešove za účasti metodikov a učiteľov hudobnej výchovy z celého východoslovenského kraja uskutočnila prezentácia niektorých tém výchovných koncertov. V termíne 22. - 28. 4. 2001 sa uskutočnil XI. ročník Stredoeurópskeho festivalu koncertného umenia v Žiline, zameraného na prezentáciu najmladšej interpretačnej umeleckej generácie, ktorého organizátorom je HC z finančných prostriedkov štátu. SF v rámci napĺňania svojho predmetu činnosti opätovne zaradila do svojho abonentného systému špecializované koncertné podujatia určené mladému poslucháčovi: cykly Rodinné koncerty a cyklus Mladí mladým. SF s úspechom organizuje verejné generálky, na ktorých sa zúčastňujú mladí ľudia ako súčasť vyučovacieho procesu. SF tak cieľavedome vychováva najmladšiu generáciu nielen ku vzťahu k hudbe, ale aj ku potrebe návštevy verejných koncertov v jej sídle Reduty.  V 1. polroku 2001 sa uskutočnili 3 verejné generálky s odborným sprievodným textom, ktoré oslovili vyše 2000 mladých ľudí. Na pódiu Slovenskej filharmónie sa V druhom polroku predstavili mladí sólisti a tiež symfonické telesá stredných a vysokých umeleckých škôl. SF tiež dlhoročne organizuje prehrávku pre mladých hudobníkov z celého Slovenska, adeptov na prácu v Mládežníckom orchestri Gustava Mahlera (medzinárodné symfonické teleso zostavené z najväčších talentov európskych krajín do 25 rokov, ktorého zakladateľom je Claudio Abbado). Hudobné centrum naďalej vytvára databázu projektov v rámci cielených  výchovných koncertov, ktorých je odborným garantom a organizátorom. V druhom polroku sa uskutočnilo 107 koncertov, z toho pre prvý stupeň na 4 témy a pre 2. stupeň na 5 tém. Hudobné centrum je organizátorom podujatia Fórum mladých talentov, ktoré cieľavedome vytvára priestor mladým umelcom, pripravujúcim sa na medzinárodné interpretačné súťaže. V roku 2001 sa takto predstavilo 10 mladých vokálnych aj inštrumentálnych interpretov. Úloha bola v roku 2001 priebežne plnená, prechádza do roku 2002.

22.B.6. Iniciovať návštevy kultúrnych podujatí ako súčasti vyučovacieho procesu.
gestor - SU v spolupráci sa SKD
plnenie:

Slovenská filharmónia s úspechom organizuje verejné generálky, na ktorých sa zúčastňujú mladí ľudia ako súčasť vyučovacieho procesu. SF tak cieľavedome vychováva najmladšiu generáciu nielen ku vzťahu k hudbe, ale aj ku potrebe návštevy verejných koncertov v jej sídle Reduty. Mnohí mladí ľudia majú takto možnosť azda prvýkrát počuť veľké symfonické teleso. V 1. polroku 2001 sa uskutočnili 3 verejné generálky s odborným sprievodným textom, ktoré oslovili vyše 2000 mladých ľudí. Hudobné centrum systematicky vytvára databázu projektov v rámci cielených výchovných koncertov, ktorých je odborným garantom a organizátorom. V prvom polroku 2001 zrealizovalo HC 231 výchovných koncertov. Z toho počtu sa uskutočnilo 102 výchovných koncertov pre 1. stupeň základných škôl, v ktorých sa prezentovalo 5 tém. Pre školy 2. stupňa 124 výchovných koncertov s 10 témami a pre školy 2. cyklu 5 koncertov s 3 témami. V máji  sa v Prešove za účasti metodikov a učiteľov hudobnej výchovy z celého východoslovenského kraja uskutočnila prezentácia niektorých tém výchovných koncertov. Hudobné centrum v druhom polroku pokračovalo v realizácii výchovných koncertov - uskutočnilo 107 koncertov, z toho pre prvý stupeň na 4 témy a pre 2.stupeň na 5 tém. V októbri 2001 bol prijatý zámer ustanoviť expertnú skupinu, ktorá by sa mala na pôde Hudobného centra zaoberať danou problematikou výchovných koncertov (okrem odborníkov z Hudobného centra a Asociácie učiteľov hudby Slovenska ju majú tvoriť aj zástupcovia tých štátnych hudobných inštitúcií, ktoré na svojej pôde v rámci vlastnej činnosti usporadúvajú podujatia umelecko-výchovného charakteru, najmä Slovenská filharmónia, Štátny komorný orchester Žilina, Štátna filharmónia Košice, SĽUK a prípadne Lúčnica). Zároveň bolo HC poverené vypracovaním komplexného analytického materiálu týkajúceho sa rôznych aspektov realizácie výchovných koncertov od roku 1996. Účasť na práci v expertnej skupine prisľúbilo aj MŠ SR. Úloha sa v roku 2001 priebežne plnila,
 prechádza do roku 2002.

22.B.7. Podporovať iné alternatívne formy umeleckého vzdelávania, resp. výchovy k umeniu (kurzy, súťaže, tvorivé dielne) predovšetkým prostredníctvom organizácií v zriaďovateľskej pôsobnosti MK SR.
gestor - SU
plnenie:

Medzinárodný dom umenia pre deti BIBIANA svojou činnosťou a aktivitami podporuje alternatívne formy vzdelávania, resp. výchovy k umeniu prostredníctvom náročných a pútavých výstavných podujatí, ako bola realizácia  výstav: Čie sú to deti?, dialóg na tému Rómovia. Prostredníctvom fotografií a kresieb rómskych detí z Jarovníc a textami rómskych piesní priblížila výstava rómske dejiny, kultúru a dokumentovala život Rómov vo všetkých situáciách a prostrediach. Výstava Spoznaj hravo svoje právo spojená s tvorivými dielňami, premietaním filmov UNICEF o detských právach bola v predvečer Medzinárodného dňa detí. Interaktívna výstava Papierosvet, doplnená o tvorivé dielne pre deti sprístupnila informácie o papieri v umení aj v bežnom živote vzbudila nebývalý ohlas a záujem o jej reinštaláciu v zahraničí. Pozoruhodná bola výstava Záhady našej pamäti, Najkrajšie knihy, Súčasná slovenská ilustrácia. Uskutočnil sa ďalší ročník Bienále ilustrácií Bratislava a Bienále animácie Bratislava so sprievodnými podujatiami pre deti. Pokračovali úspešné obľúbené tvorivé dielne, napr. inšpirované ilustračnou tvorbou Ľ. Fullu (Varila myšička kašičku) a pod. Zo známych programov treba vyzdvihnúť prehliadku alternatívnych a bábkových divadiel pre deti s medzinárodnou účasťou. Slovenská filharmónia a Hudobné centrum cieľavedome vytvárajú podmienky na vytváranie  vzťahu k hudbe u detí a mládeži prostredníctvom výchovných koncertov, ktoré si u mladej generácie získavajú  stále väčšiu obľubu. Úloha bola v  roku 2001 splnená, prechádza do roku 2002.

23.
Podporiť významné medzinárodné projekty v oblasti kultúry, uskutočňované na území SR.

Priebežné úlohy:

23.A.1. Vypracovať systém určovania priorít pri celoštátnych aktivitách s medzinárodnou účasťou vo všetkých oblastiach umenia.
gestor - SU v spolupráci so SMK a SMS
plnenie:

Úloha sa plní v etapách, v súčasnosti  prebieha príprava správy o prioritách celoštátnych aktivít s medzinárodnou  účasťou, spracovanie podkladov k  bilaterálnym základným i vykonávacím dohodám, sprostredkovanie možnosti  účasti na podujatiach v zahraničí  a so zahraničím jednotlivým  umeleckým organizáciám, spracovanie  podkladov pre medzinárodný katalóg Performing Arts Yearbook for Europe, PAYE,  realizácia akcie - Medzinárodný rok starších ľudí /vyhlásenej Valným zhromaždením OSN v roku 1999/,  podklady pre rezort kultúry k východiskovej správe SR k medzinárodnému dokumentu  OSN, znenia Medzinárodného paktu o hospodárskych, sociálnych a kultúrnych právach. Základné priority za jednotlivé oblasti umenia sú zakotvené v PVV SR a vyplývajú aj z príslušných ustanovení medzinárodných dohôd o spolupráci v oblasti umenia a kultúry a vykonávacích plánov k nim a v programoch činnosti organizácií. Priority sa budú každoročne precizovať podľa aktuálnych potrieb a podmienok. V roku 2001 sa uskutočnili významné divadelné festivaly (Medzinárodný festival Divadelná Nitra, Bratislava v pohybe, Kaukliar, Stretnutie - Prehliadka divadiel krajín V4, Bábkarská Bystrica a ďalšie), hudobné festivaly (Bratislavské hudobné slávnosti, Košická hudobná jar, MELOS-ÉTOS, Bratislavské jazzové dni, Stredoeurópsky festival koncertného umenia a ďalšie), konferencie, prekladateľské semináre, sympóziá s medzinárodnou účasťou, podujatia v oblasti dizajnu (Medzinárodné trienále plagátu Trnava, dizajnérske súťaže Národná cena za dizajn a Mladý obal).Projekty založené na bilaterálnej a multilaterálnej spolupráci sú posudzované prioritne. Úloha bola  v roku 2001 splnená,  prechádza do roku 2002.

23.A.2. Podieľať sa na príprave projektov s multilaterálnou účasťou (RE, SEI, CEFTA).
gestor - SMS v spolupráci so SU, SMK a SKD
plnenie:

Pravidelne sú monitorované  aktivity medzinárodných organizácií v oblasti multilaterálnych podujatí a projektov a v rámci existujúcich finančných možností MK SR zabezpečuje  účasť slovenskej strany. Úloha bola priebežne plnená, prechádza do  roku 2002.

23.B.1. Podporovať významné medzinárodné festivaly, prehliadky, súťaže, výstavy a koncerty usporadúvané na území SR.
gestor - SU v spolupráci so SMA, SMK, SMS a SE
plnenie:

V oblasti hudby sa  s podporou MK SR uskutočnil, Stredoeurópsky festival koncertného umenia v Žiline (22. - 28. 4. 2001), medzinárodné letné hudobné festivaly Hudobné leto Trenčianske Teplice, Piešťanský festival,  Bojnice, Dudince, Bardejov, Vysoké Tatry a. i.,
Medzinárodná súťaž speváckych zborov Veľká ceny Slovenska v Trenčianskych Tepliciach, 
Košická hudobná jar, Kremnický hradný organ, Slovenské historické organy, Folklórny festival Východná. Finančnú podporu poskytlo MK SR v roku ´99, 2000 a 2001 týmto významným podujatiam, Divadelná Nitra, Bábkarská Bystrica, Bratislava v pohybe , Mesiac fotografie, Bienále ilustrácií Bratislava , Bienále animácie Bratislava, Bratislavské hudobné slávnosti, Medzinárodný festival Melos-Étos, Bratislavské džezové dni, Medzinárodná spevácka súťaž Mikuláša Schneidera-Trnavského, podujatia v rámci Bachovho roka 2000, Stredoeurópsky festival koncertného umenia v Žiline, Letné hudobné festivaly v kúpeľných mestách a koncerty na Slovensku, Festival pôvodných rozhlasových hier v Bojniciach, ART FILM Trenčianske Teplice Medzinárodný filmový festival Bratislava, Fórum mladého filmu, Chaverim, Chaverim -bienále izraelského a slovenského filmu, Neviditeľná výstava, Národná cena za dizajn, Trienále plagátu Trnava FORMA 2000, prípravná fáza FORMA. V oblasti literatúry sa podporujú národné a medzinárodné spisovateľské a prekladateľské semináre, konferencie, sympóziá, literárne festivaly, súťaže a iné podujatia. MK SR podporilo veľké množstvo ďalších významných projektov s medzinárodnou účasťou vo všetkých oblastiach umenia. Úloha bola v roku 2001 splnená,  prechádza do roku 2002.

23.B.2. Poskytovať záštitu nad najvýznamnejšími kultúrnymi podujatiami s medzinárodnou účasťou.
gestor - SU v spolupráci s SMA
plnenie:

MK SR poskytuje záštitu najvýznamnejším kultúrnym podujatiam s medzinárodnou účasťou. Všetkým významným medzinárodným podujatiam sa zo strany MK SR dostáva adekvátneho uznania a pozornosti. V priebehu rokov 1999, 2000 a 2001 bola udelená záštita týmto podujatiam: ART FILM Trenčianske Teplice, Medzinárodný festival Divadelná Nitra  Bienále ilustrácií Bratislava , Bienále animácie Bratislava, Mesiac fotografie, Dni starej hudby, Bratislavské hudobné slávnosti,  Národná cena za dizajn, Medzinárodný filmový festival Bratislava, Dni starej hudby Bratislava, Medzinárodný knižný veľtrh BIBLIOTEKA, Martin Martinček  výstava, Medzinárodná vedecká konferencia o preklade v Budmericiach, Umenie 20 storočia, medzinárodný hudobný festival Brass Seans, Festival Petra Dvorského (Jaroměřice nad Rokytnou, )Slávik Slovenska, medzinárodný festival speváckych zborov Veľká cena Slovenska, Kremnický festival Hudba pod diamantovou klenbou (Kremnica), MELOS-ETOS - medzinárodný festival súčasnej hudby, Pokoj ľuďom dobrej vôle, IV. ročník Medzinárodného festivalu detských folklórnych súborov v Bratislave, 25. ročník celoslovenskej prehliadky výtvarnej tvorby Detský výtvarný Trenčín 2001, Trialóg 2001, Setkání  2001 STRETNUTIE, Divadelné Luhačovice a ďalšie. Úloha bola v roku 2001 priebežne plnená ,  prechádza do roku 2002.

23.B.3. Zabezpečiť vstup SR do kultúrnych programov EÚ.
gestor - SMS v spolupráci s SKD, SU a SMK
plnenie:

Dňa 9. októbra 2001 Rada EÚ schválila Rozhodnutie o účasti SR v Programe EÚ Kultúra 2000. Slovenská republika sa stala plnoprávnym členom tohto kultúrneho programu EÚ.
V roku 2001 si Slovenská republika tiež otvorila prístupový proces do ďalšieho programu EÚ v oblasti audiovízie MEDIA PLUS. Úloha bola v roku 2001 splnená a prechádza do roku 2002.

24.
Podporiť prezentáciu slovenskej kultúry v zahraničí, výmenu kultúrnych hodnôt a účasť SR v medzinárodných mimovládnych organizáciách; rozvíjať doterajšie a uzatvárať nové kultúrne dohody so zahraničím.

Priebežné úlohy:

24.B.1. Umožňovať účasť a prezentáciu našich tvorcov na medzinárodných kongresoch, sympóziách a festivaloch.
gestor - SMS v spolupráci so SU, SKD, SMA a SMK
plnenie:

Účasť tvorcov a prezentácia slovenskej kultúry a umenia na medzinárodných kongresoch, sympóziách a festivaloch sa realizuje v rámci rezortu kultúry  prostredníctvom rozpočtových a príspevkových organizácií rezortu, ako aj z príspevkov MK SR pre ostatné organizácie, ktoré pôsobia v oblasti kultúry a umenia a nie sú riadené rezortom, ale pracujú na základe dobrovoľnosti, alebo ako registrované orgány občianskych združení. Vzhľadom na uvedené, každé podujatie je posudzované odbornými sekciami MK SR, alebo priamo riadenými inštitúciami rezortu kultúry. Podrobnejšie informácie sú vystavené na internetových stránkach MK SR. Úloha sa priebežne plní v rámci finančných možností MK SR ako aj v rámci medzinárodnoprávnych záväzkov multilaterálneho a bilaterálneho charakteru v rezorte kultúry. Úloha sa v roku 2001 priebežne plnila a prechádza do roku 2002.

24.B.2. Zabezpečovať prezentáciu slovenskej knižnej kultúry oficiálnymi účasťami na národných expozíciách najvýznamnejších knižných veľtrhov.
gestor - SU v spolupráci s SMS
plnenie:

Prezentácie slovenskej knižnej kultúry zabezpečuje Literárne informačné centrum v rozsahu stanovenom plánom zahraničných aktivít MK SR prostredníctvom oficiálnych účastí SR na najvýznamnejších medzinárodných knižných veľtrhoch. V roku 2001 sa realizovali účasti SR na medzinárodných knižných veľtrhoch: Londýn, Bologna, Ženeva, Praha, Varšava a Frankfurt. V rozpočte LIC boli zabezpečené účelovo určené prostriedky na pokrytie oficiálnych účastí SR na MKV v roku 2001. Úloha bola v roku 2001 splnená,  prechádza do roku 2002.

24.B.3. Zabezpečovať slovenskú účasť v európskych mimovládnych organizáciách.
gestor - SMS v spolupráci so SMK, SU, SKD
plnenie:

Personálne obsadenie v európskych mimovládnych organizáciách zabezpečujú vecne príslušné sekcie MK SR, najmä sekcia umenia, sekcia kultúrneho dedičstva a sekcia médií a audiovízie. Členmi mimovládnych organizácií sú buď priamo organizácie v zriaďovateľskej pôsobnosti MK SR, alebo kde to štatúty vyžadujú, jednotlivci - pracovníci organizácií. NOC je členom organizácií v oblasti kultúrneho dedičstva - CIOF, UNICA, FIAP, v oblasti knižníc je SNK členom napr. CENTL, ICAU, Slovenské centrum dizajnu je členom ICSID a pod.. Členmi sú ďalej rôzne profesijné združenia a organizácie - napr. Spolok architektov je členom ECOVASTU, Slovenská výtvarná únia je členom AICA atď. Úloha sa v roku 2001 priebežne plnila, prechádza do  roku 2002.

24.B.4. Podporovať existenciu národných centier medzinárodných mimovládnych organizácií.
gestor - SMS v spolupráci so SKD, SU a SMK
plnenie:

Národné centrá medzinárodných mimovládnych organizácií pôsobia nezávisle od MK SR. MK SR nemá vo vzťahu k nim nijakú kompetenciu. S ich činnosťou prichádza do styku najmä vtedy, ak tieto organizácie oslovia MK SR s určitou požiadavkou resp. námetom na spoluprácu, alebo v prípadoch, kedy je MK SR alebo niektorá ním riadená organizácia členom mimovládnej organizácie. V prípadoch členstva sa zástupcovia rezortu aktívne podieľajú na ich činnosti (vrátane platenia členských príspevkov). Podpora je realizovaná i formou prevzatia záštity nad vybranými podujatiami týchto organizácií, pokiaľ o to požiadajú. Úloha bola v roku 2001 priebežne plnená, prechádza do roku 2002.

24.B.5. Zintenzívniť spoluprácu, prepájanie štruktúr a organizácií na ochranu pamiatok so zahraničím, výbormi RE pre kultúrne dedičstvo; podporovať priamu účasť na vecne príslušných projektoch UNESCO, ICOMOS a ostatných MNO.
gestor - SKD
plnenie:

Zintenzívnila sa činnosť ICOMOS (Medzinárodný výbor pre pamiatky a sídla) a jeho odborných sekcií a najmä spolupráca s krajinami V4 a Rakúskom. Pracovníci MK SR a Pamiatkového ústavu pôsobia aktívne vo výbore Rady Európy pre kultúrne dedičstvo, v rámci UNESCO je intenzívna spolupráca najmä v oblasti záchrany lokalít svetového dedičstva. Zástupcovia slovenskej sekcie ECOVAST (Európska rada pre vidiek a malé mestá) sa zapájajú aj do činnosti tejto európskej nevládnej organizácie. Pamiatkový ústav je kolektívnym členom rady a jeho zástupca sa zúčastnil v r. 2001 na generálnom zhromaždení ECOVAST v Bosne. Úloha  bola na rok 2001 splnená.

24.B.6. Zabezpečovať plnenie ďalších úloh programu záchrany lokalít zapísaných v Zozname svetového dedičstva UNESCO.
gestor - SKD
plnenie:

Vláda SR na svojom zasadnutí 2. mája 2001 prerokovala a uznesením č. 384 schválila správu medzirezortnej komisie pre záchranu lokalít zapísaných v Zozname svetového dedičstva za rok 2000. V zmysle úlohy B.1 tohto uznesenia MK SR, SKD, k termínu 31. máj 2001 na základe podkladov dotknutých rezortov a príslušných krajských úradov komplexne prehodnotila činnosť medzirezortnej komisie pre záchranu lokalít zapísaných v Zozname svetového dedičstva a ustanovila novú komisiu na základe vymenovania členov rezortmi a krajskými úradmi. SKD spracovala návrh štatútu a organizačného poriadku komisie. Úloha bola k stanovenému termínu splnená. Plnenie úloh vyplývajúcich z uznesenia vlády SR č. 384/2001 bude vyhodnotené v správe medzirezortnej komisie za rok 2001, ktorú predloží minister kultúry ako gestor programu záchrany týchto lokalít v zmysle uznesenia vlády č. 509/1996 k 1. marcu 2002. Úloha bola v roku 2001 priebežne plnená, prechádza do roku 2002.

24.B.7. Rozvíjať spoluprácu a priamu účasť na projektoch európskych múzejných a gelerijných partnerských organizácií; rozvíjať projekty  prezentujúce kultúrne dedičstvo ako výsledok spolupôsobenia a vzájomného obohacovania sa kultúr jednotlivých národov, etník a civilizácií pôsobiacich v minulosti i v súčasnosti na území Slovenska.
gestor - SKD
plnenie:

Slovenské národné múzeum napriek tomu, že nemá v súčasnosti uzatvorenú žiadnu písomnú dohodu o vzájomnej spolupráci s inštitúciami v zahraničí, vyvíja maximálne úsilie na to, aby sa pričinilo o prezentáciu kult. dedičstva Slovenska v zahraničí a v záujme výmeny kult. hodnôt prijíma na pôde SNM prezentačné aktivity najmä formou výstav zo zahr. inštitúcií. V 1. polroku 2001 bolo do zahr. vyvezených 5 výstav (Dejiny Slovenska - Belgicko, Die Deutschen in der Slowakei - Nemecko, Karpatskí Nemci očami výtvarníkov - Nemecko, Chatam Sofer - USA, Poklady ľudovej kultúry Slovenska - Nemecko) a dovezených 7 výstav (Únava národov zabudnutých, Izrael - krajina troch náboženstiev, Izrael a my, Židovské pomníky Moravy a Sliezska, Kafkove denníky, Nosili by Dávidovu hviezdu, Skamenené more). Okrem prezentačných aktivít, spolupráca s partner. inštitúciami v zahraničí existuje aj v ostatných oblastiach múzejných činností, napr. pri zapožičiavaní zbierkových predmetov na vedecké či prezentačné účely vzájomnou výmenou literatúry, študijnými pobytmi v múzeách v zahraničí, aktívnou účasťou na konferenciách, seminároch. V rámci programu spolupráce so zahraničnými partnermi pripravilo niekoľko výstavných podujatí, ktoré prezentovali kultúrne dedičstvo Slovenska. Z najvýznamnejších výstav v 2. polroku 2001 možno uviesť: 
- Poklady ľudovej kultúry Slovenska, Oberschenfeld, výstava bola predtým úspešne 
prezentovaná v Paríži a Ríme, 
- Andrassyovci v Gemeri, Slov. kult. inštitút Budapešť, výstava bola pripravená SNM-Múzeom Betliar, 
- Liptovskí murári pomáhali stavať Budapešť, pripravilo SNM-Etnografické múzeum - Historické múzeum Budapešť 
- výstava o Chatamovi Soferovi - Washington, USA, pripravilo SNM-MŽK, 
- výstava Mauzólea Chatama Sofera v Bratislave - pri príležitosti návštevy ministra kultúry v Izraeli v nov. 2001 
- SNM-MŽK pripravilo repliku tejto výstavy aj pre Múzeum umenia v Ramagtane, ktorá bola v dec. 2001 prevezená do tamojšieho Múzea judaík. 
- Múzeum karpat. Nemcov pripravilo v spolupráci s Múzeom v Karlsruhe výstavu Spišsko-nemeckí podnikatelia a umelci, prezentovanú v Poprade. 
V rámci spolupráce s partnerskými organizáciami v zahraničí sa realizovali aktivity v oblasti odbor. štúdia zbierk. fondov, štud. pobytmi v zahraničných múzeách a aktívnou účasťou na konferenciách a seminároch.
Slovenská národná galéria: 
- Mednyánszky: V súvislosti s potrebou kommplexného profesionálneho umelecko-histor. spracovania diela L. Mednyánszkeho aj vzhľadom na fakt, že autorovo dielo chápe ako integrálnu časť svojho kult. dedičstva tak Slovensko ako aj Maďarsko, iniciovala SNG rokovania s Maďarskou národnou galériou v Budapešti o príprave spoločného projektu výstavy diela L. Mednyánszkeho. Po predbežných rokovania v roku 2000, začali v roku 2001 obe inštitúcie intenzívne pracovať na koncepcii a prípr. prácach na projekte. 9.-11. mája 2001 sa uskutočnilo prac. stretnutie časti autorského kolektívu v Budapešti a Szentendré na formulovanie koncepcie, štruktúry, rozsahu výstavy a katalógu, časový harmonogram prác,... 
- Stredoeurópska avantgardná kresba a grafika 1907-1938: Výstava pripravená v spolupráci s Mestským múzeom umenia v Gyori, je ďalším medzinárodným podujatím, pripraveným inštitúciami stredoeurópskeho  regiónu. Predstavuje nové druhy a žánre spojené so zmenou chápania podstaty umeleckej tvorby, ktorú priniesli avantgardy prvých desaťročí 20. storočia. 
- Vincent Hložník - klasik slovenskej moderny: Výstava sakrálnych motívov z grafického diela Vincenta Hložníka pripravená pre Diecézne múzeum v Eisenstadte v Rakúsku (máj-jún 2001). 
- Bienále Benátky: Prezentácia SR na 49. medzinárodnej výstave výtvarného umenia bola pripravená ako spoločný projekt v spolupráci s Národnou galériou v Prahe. Obe krajiny reprezentoval na základe výsledkov výber. konania a rozhodnutia česko-slovenskej odbornej komisie integrovaný projekt Pozvanie na návštevu 2001. V rámci prezentácie slov. kutlúry v zahraničí SNG realizovala niekoľko výstav v spolupráci s partnerskými organizáciami a so slov. kult. inštitútmi v zahraničí: 
- /"Slovenské výtvarné umenie od 60. rokov do dnes/" Museum Moderner Kunst Stiftunf Passau, 1.9.-15.12.2001, 
- /"Svedectvo Jozef Jankovič/", Neue Presse Verlag Passau, 1.10.-10.12.2001, 
- /"Súčasná slovenská grafika/" Múzeum F. Móru Szeged, 6.9.-15.1.2001, 
- /"Barok a súčasnosť/" Slovenský kult. inštitút Budapešť, 1.12.2001, 
- /"Imrich Weiner Kráľ/" Slovenský kult. inštitút Budapešť, nov.-dec. 2001. 
V októbri 2001 sa uskutočnil /"Mesiac slovenskej a českej kultúrnej vzájomnosti/", v rámci ktorého zrealizovali slovenské a české subjekty niekoľko kult. podujatí. SNG prezentovala diela významných eur. predstaviteľov kubizmu ako aj diela českých a slov. autorov na výstave /"Pocta kubizmu/" v Múzeu Prostějovska v Prostějove. V oblasti pamiatok (kultúrne dedičstvo) sa Slovensko úspešne zapojilo do kampane Rady Európy /"Európa, spoločné dedičstvo/" (1999-2000), každoročne sa konajú v septembri (1999, 2000, 2001) Dni Európskeho kultúrneho dedičstva. MK SR úspešne nominovalo do Zoznamu svetového dedičstva (UNESCO) zápis historického jadra mesta Bardejov. Pracovníci MK SR sa aktívne podieľajú na činnosti Výboru Rady Európy pre kultúrne dedičstvo a v činnosti medzinárodných mimovládnych organizácií (ICOMOS, ICCROM, ECOVAST). Úloha bola 
v roku 2001 splnená, prechádza do roku 2002.

24.B.8. Podporovať aktivity štátnych kultúrnych organizácií v rámci plnenia ich úloh, ktoré sa viažu na kultúrne dohody so zahraničím; oživiť aktivity programov cezhraničnej spolupráce.
gestor - SMS v spolupráci so SKD, SU, SMK.
plnenie:

MK SR podporuje aktivity štátnych kultúrnych organizácií prostredníctvom uzatvárania nových kultúrnych dohôd a programov spolupráce, v ktorých sa zmluvné strany zaväzujú k určitému rozsahu spolupráce medzi svojimi štátnymi kultúrnymi organizáciami a poskytujú priestor na užšiu spoluprácu týchto organizácií v krajine druhej zmluvnej strany. V I. polroku 2001 boli podpísané dve vládne dohody: Dohoda medzi vládou SR a vládou Spojených štátov amerických o ochrane a zachovaní určitých kultúrnych pamiatok a historických sídiel, Dohoda o spolupráci medzi vládou SR na jednej strane a vládou Francúzskeho spoločenstva Belgicka a vládou Valónskeho regiónu na druhej strane. MK SR podporuje aktivity v rámci programov cezhraničnej spolupráce. Pri vzájomných bilaterálnych rokovaniach sa v rámci V4 hľadajú spoločné projekty, ktoré by mohli podporiť jednotlivé ministerstvá (trilaterálne stretnutie ministrov kultúry Rakúska, Maďarska, SR vo Viedni, rokovania ministra kultúry SR s predsedom vlády Francúzskeho spoločenstva Belgicka , s poľským a srbským partnerom, atď. Týždeň česko-slovenskej kultúry). Úloha bola v roku 2001 priebežne plnená, prechádza do roku 2002.

24.B.9. Skvalitňovať proces medzinárodnej spolupráce štátnych kultúrnych zariadení, najmä výmenných aktivít, odborných stáží, lektorov, legislatívnych materiálov a odbornej literatúry.
gestor - SMS v spolupráci so SKD,SU, SMK.
plnenie:

V roku 2001 MK SR pripravilo viacero zmluvných dokumentov: Žiadosť SR o štatút pozorovateľa v Medzinárodnej organizácii frankofónnych krajín. Boli vypracované viaceré programy spolupráce medzi Slovenskou republikou a Portugalskom, Luxemburskom, Maďarskom, Izraelom,  Českou republikou, Poľskom a Ukrajinou. Uskutočnili sa rokovania zmiešaných komisií: Slovensko-nemecká zmiešaná komisia, Slovensko-rakúska zmiešaná komisia, Slovensko-belgická zmiešaná komisia (Francúzske spoločenstvo a Valónsky región), Slovensko-ukrajinská medzivládna zmiešaná komisia a Slovensko-ruská medzivládna zmiešaná komisia. Dohody a VP je možné vyhľadať na internetovej stránke MK SR. Úloha na rok 2001 bola priebežne plnená, prechádza do roku 2002.

24.B.10. Podporovať členstvo SR v ICCROM (Medzinár. centrum pre štúdium ochrany a reštaurovania kult. hodnôt).
gestor - SKD v spolupráci so SE
plnenie:

Slovenská republika sa stala členom ICCROM v roku 2000 a členské za rok 2001 bolo vo výške 54 000,-Sk uhradené 15.11.2001. Zástupkyňa Pamiatkového ústavu sa v dňoch 20.-24.11.2001 zúčastnila zasadnutia členských štátov  ICCROM v Ríme. 
Úloha bola v roku 2001 splnená.

24.B.11. Vypracovať projekt opatrení na zlepšenie súčasného stavu a oživiť spoluprácu v rámci projektu technickej pomoci B. Štiavnici a jej okoliu.
gestor - SKD
plnenie:

Vzhľadom na charakter úloh v rámci technickej pomoci Rady Európy Banskej Štiavnici (vypracovanie územného generelu mesta) a na základe iniciatívy Ministerstva životného prostredia SR prešlo gestorstvo za technickú pomoc na tento rezort. Úloha je neaktuálna.

24.B.12. Rozširovať spoluprácu so zahraničnými astronomickými pracoviskami a partnerskými organizáciami.
gestor - SKD
plnenie:

Slovenská ústredná hvezdáreň v Hurbanove pokračovala v rozširovaní spolupráce so zahraničnými astronomickými pracoviskami a partnerskými organizáciami s cieľom propagácie vedy a kultúry v zahraničí a výmeny kultúrnych hodnôt. Spolupráca prebiehala 
s partnerskými inštitúciami v nasledovných európskych krajinách: Česká republiky, Rusko, Chorvátsko, Maďarsko, Poľsko, Portugalsko, Taliansko, Rakúsko, Dánsko, Francúzsko a Nemecko. Spolupráca s partnerskými organizáciami prebiehala až do konca roku 2001 s rozsiahlym spoločným a výmenným programom. V rámci uvedenej spolupráce zamestnanci SÚH v priebehu roka 2001 navštívili: Astronomický ústav Ondřejov, Štefánikovu hvezdáreň Praha, Konkolyho observatórium Budapešť, Prírodovedný ústav VŠ Daniela Berzsenyiho Szombathely. Úloha pre rok 2001 bola splnená, prechádza do roku 2002.

24.B.15. Podporovať rozvoj kultúry v prihraničných oblastiach v rámci rozvíjania kultúrnej cezhraničnej spolupráce.
gestor - SMS v spolupráci so SKD, SU, SMK.
plnenie:

MK SR priebežne a v rámci finančných možností podporuje rozvoj v prihraničných oblastiach v rámci rozvíjania kultúrnej cezhraničnej spolupráce. V roku 2001sa uskutočnilo v Bialsku - Biala  /PR/ zasadnutie Slovensko-poľskej pracovnej skupiny pre kultúru, vzdelávanie a výmenné pobyty mládeže Slovensko-poľskej medzivládnej komisie pre cezhraničnú spoluprácu. Uskutočnilo  sa tiež zasadnutie Slovensko-poľskej medzivládnej komisie vedenej štátnym tajomníkom MV SR Ivanom Budiakom, ktorého účastníkmi boli aj zástupcovia MK SR.  V rámci cezhraničnej spolupráce SR, PR, MR sa každoročne uskutočňujú stretnutia na najvyššej úrovni. Úloha bola priebežne plnená, prechádza do roku 2002.

24.B.16. Rozvíjať existujúce a iniciovať uzatvorenie nových kultúrnych dohôd.
gestor - SMS v spolupráci s ostatnými útvarmi MK SR.
plnenie:

MK SR v rámci svojich finančných možností napĺňa jednotlivé kultúrne dohody priamo aj prostredníctvom svojich štátnych kultúrnych organizácií. Pri iniciovaní uzatvorenia nových kultúrnych dohôd sa MK SR riadi PVV SR ako aj cieľmi slovenskej zahraničnej politiky. prvoradým cieľom kultúrnej politiky v zahraničnej oblasti je oživenie kultúrnych kontaktov s krajinami V4, susednými krajinami a krajinami EÚ. V roku 2001 boli podpísané dve vládne dohody. Pripravená je kultúrna dohoda s Izraelom a vykonávacie programy s Ukrajinou. Úloha bola v roku 2001 priebežne plnená, prechádza do roku 2002.

25.
Venovať sústavnú pozornosť ochrane Slovákov na tom národnostne zmiešanom území SR, kde majú väčšinu iné národnosti.

25.A.1. Pripraviť projekt a realizovať výskum sociologických aspektov postavenia Slovákov na jazykovo zmiešaných územiach, stavu ich národného povedomia a záujmu o jeho pestovanie.
december 2001 - gestor SKD
plnenie:

Materiál "Slováci a Maďari v národnostne zmiešaných oblastiach južného Slovenska" vypracoval Kabinet výskumu verejnej mienky Národného osvetového centra. Národné osvetové centrum uskutočnilo výskum, ktorého výsledky zhrnulo v záverečnej správe zo septembra 2001 pod názvom \"Postavenie Slovákov na jazykovo zmiešaných územiach SR\".  Úloha bola v  roku 2001 splnená.

26.
Venovať sústavnú pozornosť procesu likvidácie štátnych podnikov v zakladateľskej pôsobnosti MK SR.

26.B 1. Pravidelne informovať poradu vedenia o aktuálnych problémoch likvidácie štátnych podnikov v pôsobnosti ministerstva. (k 30. 6. 2001 a k 31. 12. 2001)
gestor - SE v spolupráci s SLP
plnenie:

Likvidácii štátnych podnikov v zakladateľskej pôsobnosti MK SR je venovaná sústavná pozornosť a o problematike je pravidelne informovaná písomným materiálom porada vedenia /k 30. 6. 2001 a k 31. 12. 2001/. V troch prípadoch prebieha konkurzné konanie a v 8 podnikoch bola podaná na príslušný súd žiadosť o výmaz z Obchodného registra. Nadväzne na tieto žiadosti sa postupne vykonávajú daňové kontroly. Pri likvidácii podnikov rezortu kultúry neprebieha žiadne speňažovanie majetku, postupuje sa vo vymáhaní oprávnených nárokov prostredníctvom občiansko-právnych, trestno-právnych a daňových konaní. Termín ukončenia likvidácií je viazaný na lehoty súdnych konaní. V prípade podozrenia z prieťahov zo strany súdov a prokuratúr dochádza k opakovaným urgenciám s upozornením dôležitosti dodržania lehôt likvidácií. Úloha bola v priebehu roku 2001 plnená, prechádza do roku 2002.